Austrija od ponedeljka zaključana, obavezna vakcinacija od februara - OGLASNA TABLA\nAustrija od ponedeljka zaključana, obavezna vakcinacija od februara\n19 новембра, 2021 022\nAustrija od ponedeljka, 22. novembra, uvodi totalni lokdaun za nevakcinisane, ali i za vakcinisane, a od 1. februara naredne godine i zakonsku obavezu imunizacije.\nTe dve odluke su donete posle dvodnevnih konsultacija austrijskog državnog vrha sa šefovima pokrajinskih vlada i upravo saopštene javnosti.\nZa obavezu vakcinacije od 1. februara 2022. godine, kao i za uvođenje lokdauna, austrijski kancelar Aleksander Šalenberg kaže da su to bile teške odluke, ali je to jedini način da izađu iz paklenog kruga širenja virusa i lokdauna.\n„Morali smo da se suočimo sa realnošću, pogledamo istini u oči. Drugog puta osim vakcinacije nema“, poručuje Šalenberg.\nPresudni za donošenje odluka bili su dramatični pozivi iz zdravstva, koje se nalazi pred kolapsom.\nOd 13. decembra bi lokdaun bio gotov, barem za vakcinisane i one koji su preležali kovid.\n„Cilj je bio vakcinisanje, ali nam nije uspelo da motivišemo dovoljno ljudi. Da, broj vakcinisanih sada raste, ali nedovoljno brzo. Moramo pogledati istini u oči. Istovremeno smo morali da se borimo sa organizovanim političkim snagama koje su koristile sva sredstva, širile dezinformacije, kako bi opstruisale imunizaciju. To što rade, to je atentat na zdravstveni sistem“, ističe Šalenberg.\n„Organizovane političke snage“, o kojima govori austrijski kancelar, su krugovi oko Slobodarske stranke i njen vrh. Njen šef, Herbert Kikl, član parlamenta, trenutno je bolestan od kovida i već je pre nekoliko dana rekao da se leči medikamentom protiv parazita.\nTirol uvodi vakcinaciju dece, u Salcburgu teško stanje u bolnicama\nTirol od iduće sedmice najavljuje vakcinaciju dece od pet do jedanaest godina. Preparat je „Fajzerov“, ali u takozvanoj off-label varijanti, to znači jedna trećina uobičajene doze za odrasle.\nU bolnicama u Gornjoj Austriji se osim hitnih, već odlažu sve operacije, oko 200 po sedmici, jer se svi resursi usmeravaju na kovid pacijente.\nSituacija u Salcburgu je još gora. Upozorava se da u toj pokrajini, koja već ima incidenciju blizu 1.800, za bolnice dolaze „vrlo, vrlo teška vremena“ (infektolog Rihard Grajl).\nU Beču, koji inače ima najnižu incidenciju u celoj Austriji, „samo“ 550, gastronomi su juče već samostalno najavljivali privremena zatvaranja objekata, u svakom slučaju pooštrene mere za nošenje maski, isključivo FFP2.\nA Bečlijama koji se nisu prijavili stižu pisma sa terminom za vakcinaciju uz demanti lažnih vesti. Slična pisma razmatraju i druge pokrajine, a Beč je prva koja ih je poslala nevakcinisanima, sa ciljem pospešivanja vakcinacije.\nPred kolapsom elektronski epidemiološki sistem\nElektronski epidemiološki sistem (EMS) je pred kolapsom, javlja Ministarstvo zdravlja Austrije.\nU toj bazi podataka se centralno vode rezultati svih testova na nivou Austrije. Pritisak brojeva testiranih za samo nekoliko dana je takav da se pokrajine već ozbiljno bore sa uskim grlima sistema.\nNa primeru Austrije ovog trenutka se u malom vidi tačan, globalno važeći problem sa epidemijom kovida – ne toliko smrtnost te bolesti po pojedinca, već njen razorni efekat na uređeno funkcionisanje društvenih podsistema – zdravstva, školstva, ekonomije, snabdevanja, proizvodnje, trgovine, kao i elektronskog povezivanja u celinu.\nGinter Majr, urednik ORF-ove naučne redakcije, opisuje trenutnu situaciju u Austriji kao „galopiranje virusa u pojedinim delovima stanovništva, pri čemu se klasteri povezuju u klastere“.\n„Nauka, naučni timovi, bolnice, zdravstveni radnici, matematičari iza simulacionih sistema – svi su oni celog leta upozoravali, optuživala politiku da ulepšava situaciju i izbegava istinu. Sada je reč o tome da se konsekventno, konstruktivno, zajednički zaustavi virus“, navodi Majr.\nPoskupljenja potopila novčanike


Amerika tiho ubija iranske pacijente koji boluju od moždanog tumora - SAHAR Balkan\nAug 04, 2020 17:49 Europe/Sarajevo\nReza Nasri, iranski advokat sa sjedištem u Evropi, napisao je danas u seriji objava na Twitteru da su Sjedinjene Američke Države potpuno u krivu kada tvrde da sankcije uvedene Iranu nemaju uticaja na iranski pristup lijekovima od vitalnog značaja.\nNasri je kazao da ograničenja ometaju uvoz kobalta potrebnog za pokretanje opreme koja se koristi za neinvazivne operacije pacijenata s tumorom na mozgu.\nZbog toga je iranski medicinski centar koji nudi takvo liječenje morao prekinuti svoje usluge, rekao je on, dodavši da hiljade pacijenata nemaju druge opcije nego da se odluče za rizične oblike operacija ili da putuju u zemlje poput Turske, gdje neinvazivne operacije koštaju stotine puta više nego u Iranu.\n„To je samo blagi primjer koji ilustrira tihi pokolj koji se dešava u Iranu“ – napisao je Nasri.\nAmerička administracija tvrdi da njene sankcije ne ometaju isporuke i uvoz hrane, lijekova i druge humanitarne robe u Iran, no to u praksi nije istina.


Poziv: Investicioni potencijali Vojvodine na sajmu MOS u Celju – Razvojna Agencija Vojvodine\nRazvojna agencija Vojvodine (RAV) poziva sve slovenačke i druge zainteresovane kompanije na prezentaciju o mogućnostima investiranja i pokretanja biznisa u AP Vojvodini, koja će se 13. septembra održati na štandu Republike Srbije u okviru 51.međunarodmog sajma u Celju MOS, čiji je ove godine zemlja partner upravo Republika Srbija.\nRazvojna agencija Vojvodine predstaviće ukratko prednosti pokretanja biznisa u regionu Vojvodine, sve vrste podrške koje daju republička i pokrajinska vlada za uspešnu realizaciju investicije, finansijske i poreske olakšice, sistem slobodnih zona, operativne troškove, tržište rada itd.\nObjasnićemo i na koji način naša agencija može da pomogne svim kompanijama koje razmatraju mogućnost da investiraju u Vojvodini ili u njoj traže partnere ili dobavljače.\nKako je posao RAV agencije, između ostalog, da privlači strane kompanije i pruža im pomoć kada dolaze da posluju u Vojvodini, sajam MOS je izvrsna prilika za nas da predstavimo svoj region, kao i da stupimo u kontakt sa potencijalnim investitorima. MOS je zanimljiv, ne samo zato što je najveći i najznačajniji sajam tog tipa u Sloveniji i regionu, već i zato što je Slovenija jedna od najvećih zemalja investitora u Vojvodini.\nNaime, prema našim informacijama, u Vojvodini trenutno posluje 37 slovenačkih kompanija, koje su ukupno uložile oko 776 miliona evra i koje zapošljavaju više od 3600 radnika. Među njima su i kompanije Cimos, NLB, Perutnina Ptuj, Cablex, Maksim Celje, Trimo inžinjering, JUB Boje, Kolpa itd.\nPrezentacija investicionih potencijala Vojvodine održaće se u četvrtak, 13. septembra, na štandu Republike Srbije, sa početkom u 10 časova. Iskreno se nadamo da ćete prepoznati interes da dođete, da se upoznamo i razmenimo iskustva i kontakte.\nZbog ograničenog broja mesta, molimo vas da, ukoliko ste zainteresovani, potvrdu prisustva pošaljete na sledeći e-mail:


Gruško: Evropska unija je pod kontrolom NATO\nTanjug 20. decembra 2021. 07:02\nMOSKVA – Zamenik ruskog ministra spoljnih poslova Aleksandar Gruško ocenio je da saopštenje Evropske unije o spremnosti da razgovara o evropskoj bezbednosti sa Rusijom, u okviru formata Saveta NATO-Rusija, ukazuje da je EU pod potpunom kontrolom NATO u oblasti vojne bezbednosti.\n„Ova saopštenja EU znače samo jednu stvar – EU je pod potpunom kontrolom NATO u oblasti vojne bezbednosti. To je sve. I od danas, njene ambicije da igra nezavisnu vojno-političku ulogu, da postane manje zavisna od SAD, nemaju praktičnu primenu“, rekao je Gruško, a prenosi TAS S.\nKako je naveo, ruski predlozi o garancijama bezbednosti sastavljeni su tako da sve bude apsolutno jasno, a ključan element u pregovorima o tom pitanju je strateški dijalog sa SAD, dodaje Sputnjik.\nPortparol službe EU za spoljnu politiku i bezbednost Peter Stano rekao je da EU, kao odgovor na predloge Rusije o bezbednosnim garancijama, predlaže da se razgovara o evropskoj bezbednosti u već postojećim formatima, uključujući Savet Rusija-NATO i OEBS.\nRusko Ministarstvo spoljnih poslova objavilo je dokument koji je zvanična Moskva poslala NATO po pitanju garancija bezbednosti o kojima je nedavno govorio predsednik Rusije Vladimir Putin, a koji se pre svega tiču širenja vojnog prisustva Alijanse ka zapadnim granicama Rusije.\nUkrajinski ministar: Spreman sam za sastanak sa Šojguom


source.ba | Radovan Karadžić poslao poruku nakon presude\nAdvokat i član tima odbrane Radovana Karadžića, Marko Sladojević, pročitao je poruku koju je poslao osuđeni ratni zločinac nakon presude.\nPodsjećamo, Karažić je osuđen na doživotnu kaznu zatvora, a odluka o tome gdje treba da služi kaznu tek treba da bude donesena.\nSladojević je rekao da je s Karadžićem razgovarao pola sata, te da mu je za to vrijeme iznio neke stvari koje je on zapisao.\nPoruku Karadžića je pročitao u programu Radio-televizije Republike Srpske.\nRadovan Karadžić poručio je da su srpski narod i on već pobijedili, da je stvorena Republika Srpska i da su Srbi slobodni u svojoj državi.\n"Žrtva koju ja podnosim manja je od drugih. Hiljade mladića je svojim životima izgradilo Republiku Srpsku. Mnogi su poslijeratni invalidi, a najveću žrtvu podnijele su majke čiji su sinovi, često jedinci, dali život za slobodu srpskog naroda. To su istinske žrtve", rekao je Karadžić. On je istakao da ova "jalova osveta" Haškog suda njemu, kao starcu ne može ništa.\n"Nismo se predavali ni kad je bilo teže, pa ovako utamničen neću prestati da se borim za istinu o našoj pravednoj borbi u ratu koji nam je nametnut i u kojem su stradala sva tri naroda", naveo je Karadžić.\nRekao je da u svakom ratu, a naročito građanskom "izrodi počine zločine, koje je naša država, ako je znala, osuđivala i procesuirala".\n"Mi smo se časno borili za slobodu i jednakost srpskog naroda u BiH. Zato uvijek i svuda budimo dostojanstveni, ne mrzimo druge i ponosno čuvajmo ono što je iznad svih nas - našu Republiku Srpsku", poručio je Karadžić, prenose nezavisne.


Podno grejanje kao ideja i kao rešenje: na šta sve treba obratiti pažnju? - PODOVI\nPodno grejanje Podno grejanje kao ideja i kao rešenje: na šta sve treba obratiti...\nSavremena domaćinstva i novoizgrađeni stanovi i apartmani sve češće se greju metodom podnog grejanja. Ovo donekle predstavlja luksuznu karakteristiku doma i popularan trend, kako u novoizgradnji tako i u renoviranju objekata, bilo stanova, kuća ili apartmana. Asocijacija na podno grejanje je čist i uredan prostor, prijatna i ujednačena toplota i bez mnogo opterećivanja oko održavanja samog grejanja.\nEnergetski efikasan tip grejanja\nPodno grejanje obezbeđuje ravnomerno grejanje prostorija bez aparata koji emituju toplotu i zauzimaju prostor u sobama. Naravno da će zagrevanje i zadržavanje toplote zavisiti od izolacije prostora koji grejete, dihtovanja prozora i spoljnih zidova. Podno grejanje ne pregreva, već uvek postiže optimalnu željenu temepraturu koju ste postavili kao zahtev na termostatu koji obično stoji na zidu. Ipak, mnogi smatraju da se radi o obliku zagrevanja prostora za koji ćete uložiti više novca prilikom ugradnje, ali da tokom korišćenja on troši znatno manje energije nego ostali oblici grejanja, te će i vaši računi za struju biti daleko niži.\nPočetan ulog srazmeran dugovečnosti\nKao što je već rečeno, novčana sredstva koja je potrebno da uložite u ugradnju podnog grejanja su veća nego kod odabira nekog drugog načina grejanja. Ali vremenski to se pokazalo i te kako isplativo. Jednom postavljeno podno grejanje ne zahteva praktično skoro nikakva održavanja i ima dugi niz godina garancije. Sami možete da podešavate kada će raditi, kojom jačinom i koju temperaturu prostora želite da postignete.\nJednostavan postupak ugradnje podnog grejanja\nOvo jeste prednost ove vrste grejanja. Lako se postavlja i postoje uigrane ekipe obučenih ljudi koji će to uraditi za vas. I kao što je već rečeno jednom ugrađeno podno grejanje ne zahteva održavanje koje može trajati i desetinama godina. To znači i da nema dodatnih troškova koje zahteva održavanje zbog izuzetno trajnih svojstava od koji su napravljene grejne trake koje su otporne na mehanička oštećenja.\nUređaj za merenje električne energije podnog grejanja\nOvaj uređaj je malih dimenzija, obično stoji na zidu. Služi merenju potrošnje jeftine i skupe tarife na dnevnom, mesečnom i godišnjem nivou. Ima opciju čuvanja merenja, a u skladu sa tim nudi i mogućnost prikaza trenutnog datuma i vremena.\nOsigurana bezbednost uz udobnost\nPodno grejanje kao što je već pomenuto zauzima vrlo malo mesta u vašem domu, nešto poput ,,nevidljivog“ grejanja. Pored toga uz podno grejanje nećete morati da brinete o oštrim ivicima toplotnog tela, vrućim radijatorima ali i opasnosti od toplote šporeta za one najmlađe.\nSistem grejanja obično se nalazi u nekom ugradom delu i nije vidljiv niti dostupan maloj deci. Zračna toplota koja dolazi od podnog grejanja je mnogo bolja za kvalitet vazduha u prostoru od bilo kojeg drugog, jer održava vazduh sa dovoljnom količinom kiseonika i održava ga svežim. Pri tome treba napomenuti i da je ovaj način grejanja ekološki efikasan, održiv i prihvatiljiv – manja je količina prašine, grinja i bakterija u prostorima gde ima podno grejanje. Kompletni sistemi za podno grejanje moraju biti atestirani na bezbednost, a njihovoj sigurnosti doprinosi i sigurnost koja se postiže kvalitetom samih delova opreme, pouzdanom konstrukcijom grejnih traka ali i profesionalnom instalacijom podnog grejanja u skladu sa građevinskim standardima.\nPrethodni tekstŠta su polipropilenske ploče i koja je njihova primena\nSledeći tekstGodišnja pretplata – Specijalna ponuda časopisa Podovi


Press Online :: Društvo :: "Stiže ledena kiša, ne izlaziti bez preke potrebe"\n01. 03. 2018. - Autor: B92\n"Stiže ledena kiša, ne izlaziti bez preke potrebe"\nBeograd -- Zamenik gradonačelnika Beograda Andreja Mladenović rekao je da su sve gradske komunalne službe spremne za novi talas snežnih padavina koji se očekuje uveče.\nPadavine će prema prognozi Republičkog hidrometeorološkog zavoda (RHMZ) tokom noći preći u ledenu kišu.\nMladenović, koji je i zamenik komandanta Štaba za vanredne situacije, upozorio je građane da zbog ledene kiše i opasnosti od formiranja ledenica sutra ne izlaze na ulice bez preke potrebe.\n''Apelujemo na sugrađane da, ukoliko padne ledena kiša, ne izlaze ako ne moraju, kao i da vozači koji nemaju adekvatnu zimsku opremu ne izlaze na ulice kako ne bi stvarali probleme u saobraćaju'', poručio je Mladenović, koji je prisustvovao svečanoj sednici Štaba za vanredne situacije.\nGradski sekretar za vanredne situacije Darko Glavaš rekao je da ekipe JKP ''Beograd put'' pet dana rade u dve smene bez pauze, kao da će tako raditi i narednih dana.\n''RHMZ nas je upozorio da će do kraja dana pasti do 10 centimentara novog snega, kao i na opasnu pojavu ledene kiše u petak ujutro. Očekujemo rast temperature za vikend, ali ne i prestanak padavina'', naveo je Glavaš.\nPrema njegovim rečima, na ulicama prestonice 1550 radnika zimskih službi gradskih javno komunalnih preduzeća čiste i bacaju so na ulicama drugog prioriteta, pešačkim prelazima, autobuskim stajalištima.\n''Na raspolaganju nam je oko 8.000 tona industrijske soli, a trenutno 180 kamiona baca so na gradske ulice budući da postoji opasnost od formiranja ledenog pokrivača na saobraćajnicama'', ukazao je Glavaš.\nPodsetio je da su stanari zgrada i korisnici zgrada u državnoj svojini obavezni da obeleže i ograde prostore ispred zgrada gde postoji mogućnosti da se formiraju ledenice.\n''Prethodnih godina su se dešavale nesreće sa smrtnim ishodom i zato apelujemo da se poštuje ova obaveza'', rekao je Glavaš.


VISPAKOVI PROIZVODI NA POLICAMA KATARSKIH MARKETA POČETKOM 2018. | Visoko\nVISPAKOVI PROIZVODI NA POLICAMA KATARSKIH MARKETA POČETKOM 2018.\n“Doha kao jedna od najvažnijih metropola Zaljeva i Katar kao zvanično najbogatija država sa najvećim BDP-om po glavi stanovnika predstavlja dobru priliku za naše kompanije da ojačaju svoju poziciju u tom dijelu svijeta. Sama činjenica da je komunikacija direktna sa stranim kupcem daje na težini cijelog projekta. Naš katarski partnerpokazao je interes za širok asortiman proizvoda, sa fokusom na Vispakove brandove Zlatna džezva, Juhe i Tajna začine. Također pokazan je interes za Agrokomercove biskvite Tops, vodu Oaza, zatim brašno Zlatni puder i konditorske proizvode Klasa, kao i druge naše brandove iz programa ‘Bosanske kuhinje’ koji se i ovaj put se pokazao posebno zanimljivim. Veoma mi je drago da sam imao priliku i čast upoznati gospodina Mohameda i nadam se ako Bog da uspješnoj saradnji dvije kompanije”, izjavio je Rusmir Hrvić predsjednik Uprave AS GROUP.


RTS :: Živadinović selektor Mjanmara\nFudbal Živadinović selektor Mjanmara\npetak, 28. jan 2011, 16:56 -> 17:02\nŽivadinović selektor Mjanmara\nFudbalska reprezentacija Mjanmara dobila je novog selektora, a to je iskusni srpski stručnjak Milan Živadinović. Posle loših rezultata ove selekcije, Živadinović je doveden sa ciljem da reprezentacija obezbedi učešće na sledećim Olimpijskim igrama koje se održavaju sledeće godine u Londonu.\nPrvu zvaničnu utakmicu Živadinović će imati 23. februara, kada Mjanmar u okviru kvalifikacija za Olimpijske igre igra protiv Indije u Nju Delhiju.\nŽivadinović (66) već ima veliko iskustvo u vođenju nacionalnih selekcija, jer je bio u prilici da bude na čelu bivše Jugoslavije, Iraka, Gane i Jemena.\nPored stručnog štaba koji je angažovan, Srbiju u fudbalskim klubovima u Mjanmaru predstavljaju Saša Ranković, Dragan Ljubisavljević i Vitomir Jelić.\n(nedelja, 30. jan 2011, 21:12) - anonymous [neregistrovani]\nMislim sta reci o Milanu Zivadinovicu.Kada ga ovi nasi nece,hoce ABORDZINI iz AFRIKE.Vise prica nego sto radi,fudbalski pedagog,trenerski virtouz,tvorac i fudbalski otac mnogih velikih igraca,covek sa liona,poznatog beogradskog kraja,lepih manira.To je ZIVA,covek zvani proslost.\n(petak, 28. jan 2011, 18:19) - Stane [neregistrovani]\nLepo je kad naš neki stručnjak za fudbal dobije posao u inostranstvu. Inače, moje znanje geofrafije mi ne dozvoljava da znam gde se nalazi ta država?\nUzgred, nadam se da "Živa" neće sebi i nama da dozvoli bekstva kao iz Zvezde usred prvenstva, ili reprezentacije Jugoslavije usred kvalifikacija. Sećam se konferencije za štampu koju je organizovao posle više meseci na kojoj je vikao da nema većeg patriote od njega... A niko ga od novinara nije pitao da li je patriota!\nZato me ova vest podsetila da se javim.Novo begstvo neće nam služiti na čast, bez obzira što ne znam gde se nalazi ta zemlja.


Politika: Brnabićeva i Joksimovićeva sa šefom delegacije EU: Evropska komisija jasno dala preporuku - BalkaniYUm.TV '); } //]]>\nPredsednica Vlade Republike Srbije Ana Brnabić sastala se se danas sa šefom Delegacije Evropske unije u Srbiji Emanueleom Žiofreom.\nPredsednica Vlade Republike Srbije, zajedno sa ministarkom za evropske integracije i glavnom osobom za pregovore Jadrankom Joksimović, razgovarala je sa Žofreom.\nTeme sastanka bile su Paket proširenja EU za 2021. godinu i posebno Izveštaj Evropske komisije o Srbiji za ovu godinu, kao i naredni koraci u procesu pristupanja Uniji.Brnabićeva je naglasila da ovaj sastanak održan po objavljivanju izveštaja EK, a pre finalne odluke država članica o tome da li ce podržati otvaranje klastera, da Srbija ima kontinuiranu komunikaciju sa EU delegacijom i svim državama članicama i da otovoreno razgovara u vezi sa daljim reformama, a pre svega u oblasti vladavine prava.\nGovoreći o ovogodišnjem izveštaju o napretku Srbije premijerka Brnabić je rekla da je u njemu objektivno sagledano sve što je Vlada Srbije postigla na ubrzanju političkih i ekonomskih reformi, realizujući time i jedan od svojih strateških prioriteta.\n"Posebno je važno to što je Evropska komisija jasno dala preporuku da smo dostigli kriterijume neophodne za otvaranje dva klastera poglavlja i danas smo u prilici da vama, kao predstavnicima EU i država-članica EU, pružimo i dodatne informacije o usvajanju i sprovođenju svih neophodnih reformi. Zbog toga nam je značajno što se ovaj sastanak održava odmah nakon Izveštaja o napretku, a pre finalne odluke država članica o tome da li će podržati otvaranje klastera", rekla je predsednica vlade i izrazila uverenje da će i ta dodatna pojašnjenja doprineti da dobijemo saglasnost za formalni nastavak pregovora do kraja ove godine.Kako je naglasila, preporuka Evropske komisije za dalje otvaranje klastera politički je veoma značajna ne samo kao podsticaj Vladi da nastavi motivisano i odgovorno da realizuje svoje reformske planove, već i građanima Srbije ali i svima u regionu, koji još jednom i na ovaj način dobijaju jasnu potvrdu o perspektivi članstva u EU. "Našim građanima posebno je važno što je postignut napredak u svim segmentima vladavine prava, kao i to što je taj napredak rezultat snažnijeg političkog liderstva i zajedničkog delovanja svih institucija države Srbija. Želimo dodatni napredak u svim oblastima, a naročito u vladavini prava, i za to nam je značajna kontinuirana komunikacija sa EU delegacijom u Srbiji i svim državama članicama", rekla je Brnabićeva.\nMinistarka Jadranka Joksimović istakla je da Izveštaj obezbeđuje potrebnu ravnotežu u oceni svega što je Srbija ostvarila u prethodnom periodu. Kako je rekla, veoma je važno za dalji reformcki proces da je evidentirano da smo ispunili sve kriterijume za otvaranje svih 12 poglavlja u dva klastera: klastera 3 koji se odnosi na inkluzivni rast i kompetitivnost i klastera 4 – Zelena agenda, digitalizacija i održiva povezanost. Takođe, kako je ministar podvukla, u već otvorenom klasteru 1, koji se odnosi na osnove vladavine prava, konstatovan je napredak u svim oblastima - u reformi pravosuđa, slobode izražavanja i medija, borbe protiv korupcije, osnovnih ljudskih i manjinskih prava, borbe protiv organizovanog kriminala.\n"U nekim segmentima sprovođenje reformi je brže, a u drugim je ta dinamika nešto sporija, ali je napredak uočen u svim oblastima i zabeležen je i u samom Izveštaju", kazala je Joksimovićeva. Kako je naglasila, uverena je da će opšte ocene Evropske komisije, koje pokazuju iskrenost, posvećenost i sposobnost Vlade da u doba globalne pandemijske krize sprovodi politike od značaja za proces pristupanja, biti dovoljan orijentir državama članicama da se usaglase o daljem otvaranju klastera.\nAmbasador Žiofre zahvalio je vladi što je sazvala ovaj sastanak sa ambasadorima država članica EU – što je pozitivan pokazatelj posvećenosti Srbije jačanju dijaloga o reformama radi rešavanja prioriteta i neophodnih aktivnosti identifikovanih u godišnjem izveštaju Evropske komisije. Ambasador Žiofre je podsetio da izveštaj odražava povećan broj inicijativa vlade za ispunjavanje kriterijuma EU poslednjih meseci, koje imaju potencijal da se pretoče u opipljiv napredak kada se u potpunosti sprovedu. On je podsetio da su Evropska unija i njene članice, ranije ovog meseca na Brdu, ponovo potvrdile posvećenost EU evropskoj perspektivi Srbije i procesu pridruživanja. Sa novom metodologijom, oni podstiču Srbiju da nastavi reforme i očekuju da Srbija ispuni svoje obaveze, posebno u oblasti vladavine prava. Ambasador Žofre je dodao da su lideri EU na Brdu izrazili očekivanje da će partneri na Zapadnom Balkanu, uključujući Srbiju, jasnom i doslednom javnom komunikacijom preneti prednosti pristupanja EU i podrške Evropske unije i njenih investicija.


Kvalitet zraka u Sarajevu i dalje loš, vrijednosti u toku dana variraju – Raport.ba\nKvalitet zraka u Sarajevu i dalje loš, vrijednosti u toku dana variraju\n18.12.2020 15:05 Autor: Fena\nStručno tijelo za koordinaciju i nadzor, u funkciji kontinuiranog praćenja koncentracija zagađujućih materija u zraku i meteoroloških prilika u Kantonu Sarajevo, saopćava da je jutros zabilježen blagi pad vrijednosti zbog djelimičnog podizanja inverznog sloja u kotlinskim dijelovima.\nU popodnevnim i večernjim satima, usljed jačanja inverznog sloja i povećanja emisija iz kućnih ložišta, očekuje se ponovni porast zagađujućih materija u zraku i dostizanje maksimuma u toku noći. Ovakva situacija će trajati do sredine iduće sedmice, što će uvjetovati zadržavanje vrlo nezdravog zraka u kotlinskim dijelovima ovog kantona.\nIz tog razloga, upozoravaju građane da maksimalno smanje boravak vani, te da se pridržavaju zdravstvenih preporuka, koje se nalaze na zvaničnoj stranici Zavoda za javno zdravstvo KS, na sljedećem linku.\nTakođer upozoravaju i sve obveznike primjene Plana interventnih mjera u slučajevima prekomjerne zagađenosti zraka u KS da poštuju propisane mjere. Naglašavaju i kako kontrolu nad provođenja mjera iz epizode “Upozorenje”, koje su trenutno na snazi, vrše nadležni subjekti za provođenje pomenutog plana, saopćila je Služba za protokol i press KS.\nTagovi: Sarajevo zagađenje\nU Sarajevu ubijen muškarac, žena povrijeđena, tri osobe uhapšene\nU Sarajevu sve manje zaraženih, ali smrtnost se ne smanjuje\nJavni gradski prijevoz u Sarajevu 1. i 2. januara prema prazničnom rasporedu\nVučić se pohvalio na Instagramu kako jede sarajevske ćevape\nCroatia Airlines nije otkazala liniju prema Sarajevu\nOluja pogodila Sarajevo. Padao i snijeg\nUpozorenje Sarajlijama zbog zagađenja: Smanjiti boravak i kretanje u gradskoj zoni\nVanredna sjednica: Općina Novi Grad izdvojila tri miliona za borbu protiv korone


Oslobođeni motociklisti koji su zajedno kupovali sladoled\nPetorica motociklista u Australiji uhapšeni su pošto su zajedno kupovali sladoled, ali su, ipak, pušteni danas pošto nije bilo dokaza da su planirali neki opaki kriminal, preneo je Bi-Bi-Si (BBC).\nPetorica muškaraca iz grada Viktorije bilo je u pritvoru tri nedelje, pošto su viđeni da zajedno kupuju sladoled, a prema zakonu o zabrani udruživanja, nije legalno da više od dvojice motociklista bude zajedno u javnosti.\nOni su optuženi po zakonu o sprečavanju nezakonitog udruživanja koji je 2013. usvojila savezna država Kvinslend kako bi se razbila organizovane kriminalne grupe.\nAdvokat optuženih Bil Pots je rekao medijima da bi za procesuiranje slučaja bilo potrebno 500.000 australijskih dolara poreskih obveznika (oko 300.000 evra).\n„Njihov jedini greh, njihov jedini zločin, bio je taj što su kupovali sladoled na javnom mestu“, rekao je Pots, dodajući da je najveća kontroverza da li su želeli čokoladu ili vanilu.


Dodik: Autoput Doboj-Banjaluka do kraja ljeta | Republika Srpska\nNaslovna Republika Srpska Dodik: Autoput Doboj-Banjaluka do kraja ljeta\nPredsjednik Republike Srpske Milorad Dodik izjavio je danas u Doboju da će krajem ljeta biti završena izgradnja autoputa Banjaluka-Doboj i najavio da će u izgradnju nove dobojske bolnice biti uloženo 80 miliona KM.\nDodik je rekao da je Vlada Srpske na prostoru Doboja u kontinuitetu ulagala u značajne kapitalne objekte, a da je jedan od najvažnijih autoput.\n„Mi želimo da nastavimo graditi autoput ovdje od entitetske linije pa do spoja sa već izgrađenom dionicom, gdje je Republika preuzela 70 miliona evra kredita od Evropske banke za obnovu i razvoj“, rekao je Dodik novinarima nakon sastanka sa gradonačelnikom Doboja Obrenom Petrovićem.\nDodik je istakao da je tih 70 milona evra na raspolaganju i da se sada provode procedure.\n„Vjerujemo da ćemo ovog ljeta krenuti sa izgradnjnjom tog objekta koji je veoma zahtjevan i time početi izgradnju auto-puta dalje prema Modriči, odnosno prema Brčkom i dalje prema Bijeljini, što je primarni infrastrukturni i razvojni cilj Republike!“, naveo je Dodik.\nOn je naglasio da će Doboj u ovoj godini ponovo biti veliko gradilište.\nPredsjednik Srpske je naveo da je drugi veliki kapitalni objekat koji će biti građen u Doboju bolnica, koji je trenutno u fazi pred raspisivanje tendera za izvođače.\n„Grad će ovih dana donijeti odluku o zemljištu i obaveza grada je, kako smo se dogovorili, lokacija i građevinske dozvole, a Republika će iz budžeta uložiti 80 miliona“, rekao je Dodik.\nOn je izrazio uvjerenje da će u planiranom roku, a to je 36 mjeseci nakon početka izgradnje, Grad Doboj dobiti jedan od najsavremenijih bolničkih objekata.\n„To na neki način simbolizuje naše opredjeljenje da završimo u Republici Srpskoj izgradnju bolničkih objekata. Ove jeseni biće završen Klinički centar u Banjaluci koji se kompletno rekonstruiše, biće završena Bolnica u Istočnom Sarajevu, a rekonstruišemo bolnice u Foči i Zvorniku“, rekao je Dodik.\nOn je dodao da se širom Srpske gradi i niz ambulanti porodične medicine i drugih specijalističkih ambulanti i da Srpska na taj način pokazuje svoj odnos prema zdravstvenom sektoru.\nDodik kaže da je na današnjem sastanku u Doboju razgovarano i o izgradnji mosta na Spreči, za koji je potrebna određena dokumentacija kako bi se dala saglasnost za gradnju. „Postoje već odobrena sredstva od milion za taj most i nema razloga da se to zaustavlja, ali se moraju ispoštovati procedure“, rekao je Dodik.\nPredsjednik Srpske je istakao da je razgovarano i o lokacijama neprespektivne vojne imovine, koju je ranije Vlada Srpske u dva navrata dodijelila opštini Doboj.\n„Postoje neki trivijalni razlozi zašto to nije realizovano i vjerujem da će oni veoma brzo biti otklonjeni, nakon usaglašavanja određenih podataka vezano za te lokacije“, rekao je Dodik, dodajući da Vlada ostaje pri tome da ih dodijeli gradu Doboju.\nOn je naveo i da u okviru projekta saradnje sa Srbijom, odobreno 200.000 evra za izgradnju fiskulturne sale Medicinske škole u Doboju i taj je novac već na računu i treba da bude upotrijebljen.\n„Dogovorili smo ubrzavanje procedure da bi taj novac bio povučen“, rekao ej Dodik.\nOn je naveo i da je Vlada danas u okviru svojih dodatnih mogućnosti za investiranje i pomoć lokalnim zajednicama odobrila dodatnih 300.000 KM za infrastrukturne projekte u Doboju.\nDodik je potvrdio da će, u dogovoru sa gradonačelnikom, biti građen jedan od najfrekventnijih kružnih tokova u gradu da bi bio rasterećen saobraćaj, a grad je preuzeo obavezu da riješi imovinsko-pravne odnose.\n„To je oko 500.000 KM dodatnih sredstava za samo jednu kružnu raskrsnicu, s tim što će grad graditi drugu kružnu raskrsnicu“, rekao je Dodik i dodao da će biti nastavljen rad i na drugim pitanjima, a ključno pitanje je regulacija rijeke Bosne.\n„Smatramo da je saradnja na nizu projekata pokazala spremnost i grada i institucija Republike Srpske da radimo na mnogim zajedničkim projektima“, rekao je on.\nPredsjednik Srpske istakao je da je potrebna komunikacija republičkog i lokalnog nivoa vlasti i ukazao da upravo zbog te komunikacije ponekad nisu bili riješeni neki problemi. „Poslovi moraju da se odvijaju i to je ono čime se mi vodimo“, rekao je Dodik.\nDodik je izrazio zadovoljstvo i zahvalnost i gradonačelniku Doboja na pozivu da danas sa saradnicima bude u ovom gradu.\n„Doboj je jedno od strateških mjesta u Srpskoj i Vlada je, bez obzira na neke impresije koje neko želi da stvori, vodila računa o gradu i ljudima koji ovdje žive. Najbolji primjer za to su naše intervencije koje smo činili sa drugim donatorima, a i sa samim gradom vezano za sanaciju šteta na infrastrukturi i silnim objektima nakon poplava“, naveo je predsjednik Srpske.\nDodik je izrazio zadovoljstvo činjenicom da su mnogi od oštećenih objekata popravljeni, pogotovu oni iz javnog sektora, pa Doboj poprima konture uređenog grada.\nSastanku u Gradskoj upravi prisustvovali su ministar finansija Republike Srpske Zoran Tegeltija, ministar za prostorno uređenje, građevinarstvo i ekologiju Srebrenka Golić, te ministar zdravlja i socijalne zaštite Dragan Bogdanić.\nSastanku su prisustvovali i i poslanici Narodne skupštine Republike Srpske Jasna Lukić i Slavko Gligorić, direktor Fonda za zaštitu životne sredine i energetsku efikasnost Srpske Srđan Todorović i predstavnici preduzeća „Putevi Republike Srpske“.


Vulin: Nema nikakvog vanrednog stanja u Subotici\nNema potrebe za uvođenjem vanredne situacije u Subotici, zajednički je stav subotičke lokalne samouprave i Vlade Srbije iznijet nakon sastanka predstavnika ovog grada, opštine Kanjiža i ministra za rad, zapošljavanje, boračka i socijalna pitanja Aleksandra Vulina u Subotici posvećenom problemu migranata.\nVulin je nakon sastanka rekao da su dogovorene konkrentne mjere pomoći republike, među kojima je i povećan broj ljudi koji će se baviti komunalnim djelatnostima i održavanjem higijene.\nPrema njegovim riječima, u opštini Kanjiža, za koju je ocijenio da je više pogođena problemom migracija nego Subotica, biće obezbijeđen prostor gdje će migranti moći da zadovolje najosnovnije higijenske potrebe.\n“Naravno, ovo nije pravljenje nikakvog prihvatnog centra i nije pravljenje nikakvog trajnog centra. Ovo je samo mogućnost da ljudi svoje elementarne potrebe mogu da zadovolje i na tom mjestu, posebno da se vodi računa o djeci i o onima koji su najslabiji”, rekao je Vulin.\nOn je dodao da se osjeća potreba za hranom, lijekovima, vodom, kao i za većim brojem ljekara i medicinskih sestara.\nMinistar je posebno naglasio da svaki migrant koji uđe u Srbiju prolazi kroz osnovni ljekarski pregled i da nema potrebe za stvaranjem panike.\nVulin je kategorički rekao da “nema nikakvog vanrednog stanja” jer za tim nema potrebe.\n“Država Srbija na čitavoj svojoj teritoriji, na svakom delu svoje teritorije ima potpuno mirnu situaciju, potpuno uređenu situaciju, situaciju u kojoj funkcionišu i lokalne samouprave i zakoni i nema ni govora o uvođenju vanrednog stanja. Svi mogu da budu mirni, sve funkcioniše onako kako bi trebalo i kako mora”, decidiran je Vulin.\nOn je ponovio da Srbija nije izazvala problem migracija i da se sa njim sama ne može nositi i rekao da se povodom ovog problema Srbija obratila Ujedinjenim nacijama i Evropskoj komisiji.\nZa mjere koje je Srbija preduzela nakon naglog povećanja broja migranata u posljednja dva mjeseca, kako je rekao, dobila je sve pohvale međunarodne zajednice.\nSastanku je prisustvovao i predsednik Skupštine Vojvodine Ištvan Pastor koji je ocijenio da pitanje migranata nije stranačko - političko pitanje već zajednički problem koji “nijesmo prouzrokovali, ali čije posledice trpimo”.


Dmitrij Medvedev u poseti Beogradu | N1 Srbija\nKostelančik: Suvereno pravo Srbije da razvija odnose, uključujući i Rusiju\nMedvedev u Beogradu za 12 sati na osam lokacija, čuva ga 5.000 policajaca 18.10.2019.\nĐukić: Srbija tačka oslonca Rusije na Balkanu, Moskva drži do jakog prisustva 19.10.2019.\nVučić: Srbija će umeti da sama čuva svoje nebo, zemlju i ljude 19.10.2019.\nPrisustvom svečanoj akademiji povodom 75. godišnjice oslobođenja Beograda u Drugom svetskom ratu, ruski premijer Dmitrij Medvedev završio je posetu Beogradu tokom koje je potpisano više bilateralnih sporazuma. Medvedev je razgovarao sa predsednikom Vučićem i premijerkom Brnabić, a obraćajući se poslanicima Skupštine Srbije, poručio je da se Rusija zalaže za mirno rešenje za Kosovo, u skladu sa Rezolucijom 1244, kao i za partnerski odnos sa EU. Prisustvovao je vojnoj vežbi u Batajnici, i položio vence na Spomen-groblju oslobodiocima Beograda.\nNa kraju posete Medvedev je prisustvovao Svečanoj akademiji u Sava centru povodom 75. godišnjice oslobođenja Beograda u Drugom svetskom ratu.\nVučić i Medvedev na svečanoj akademiji u centru Sava\nNa svečanoj akademiji povodom ovodom 75. godišnjice oslobođenja Beograda u Drugom svetskom ratu, Vučić je poručio da Srbija neće dati svoju slobodu, neće se odreći svojih nacionalnih interesa i biće uvek uz svoj narod na Kosovu i Metohiji, kao i na svakom drugom mestu gde su mu prava ugrožena.\nMedvedev je istakao neophodnost očuvanja sećanja na pobedu protiv fašizma i na one koji su je izvojevali i za nju položili svoje živote.\nOn je uputio čestitke povodom Dana oslobođenja Beograda, koji je, kako je napomenuo, praznik koji svi zajedno slavimo. Najavio je i da će tim povodom sutra u Moskvi biti upriličen vatromet.\nVučić i Medvedev razmenili poklone\nPredsednik Vučić i premijer Medvedev razmenili su poklone, u čast njihovog sastanka povodom 75. godišnjice oslobođenja Beograda.\nKako je prenela agencija Sputnjik, Vučić je Medvedevu poklonio ikonu Svetog Arhanđela Mihajla. Ikona je naslikana temperom na dasci, a na njoj je lik Arhanđela Mihajla Pobedonosca koji kopljem ubija zlo.\nMedvedev je srpskom predsedniku poklonio knjigu "Jugoslavija: Istorija, politika, kultura", iz 1930. godine.\nMedvedev završio posetu Srbiji\nRuski premijer Dmitrij Medvedev prisustvovao je svečanoj akademiji povodom 75. godišnjice oslobođenja Beograda u Drugom svetskom ratu, u centru Sava, nakon čega je zvanično završio jednodnevnu posetu Srbiji.\nVulin: Uvek na istoj strani\nMinistar odbrane Republike Srbije Aleksandar Vulin, u okviru posete predsednika ruske Vlade, sastao se sa zamenikom ministra odbrane Ruske Federacije general potpukovnikom Junus Bek Jevkurovim.\nTom prilikom, sagovornici su konstatovali da je zajedničko obeležavanje 75. godišnjice oslobođenja Beograda pokazatelj da smo uvek bili na istoj strani pravde i istine, saopštilo je večeras Ministarstvo odbrane Srbije.\nDačić i Borisov o nastavku bilateralne saradnje\nŠef srpske diplomatije Ivica Dačić razgovarao je sa potpredsednikom ruske vlade Jurijem Borisovom o nastavku bilateralne saradnje, saopštilo je Ministarstvo spoljnih poslova Srbije.\nZvaničnici su razgovarali "o predstojećim aktivnostima i zasedanjima u okviru Međuvladinog komiteta za trgovinu, ekonomsku i naučno-tehničku saradnju, čiji su oni kopredsedavajući", navodi se u saopštenju.\nDačić je informisao sagovornika o situaciji na Кosovu nakon nedavno održanih izbora, kao i o perspektivama nastavka dijaloga.\nSrpski ministar je još jednom izrazio zahvalnost Rusiji na podršci suverenitetu i teritorijalnom integritetu Srbije, kao i na podršci u rešavanju pitanja Кosova i Metohije putem dijaloga.\nMedvedev: Prisna saradnja u različitim sferama\nRuski pemijer Medvedev naglasio je, posle sastanka sa predsednikom Vučićem, da niz potpisanih sporazuma, kao i oni koji se tek očekuju, dokazuju poverenje između dve zemlje.\n"To su konkretni dogovori, dogovori koji će doneti zaposlenje", rekao je Medvedev.\nOn je dodao da Srbija i Rusija jako prisno sarađuju u različitim sferama.\nRusija, kako je rekao, s mirom posmatra postupke koje Srbija sprovodi u procesu evopskih integracija.\nPonovio je i da njegova zemlja misli da kosovski problem treba rešiti na osnovu Rezolucije 1244 Saveta bezbednosti UN.\nIstakao je da Rusija poštuje teritorijalni integritet i suverenitet Srbije i da će uvek polaziti od toga.\nMedvedev je dodao da Rusija Srbiju vidi kao prijatelja sa kojim ima iste poglede i na istoriju i da je na dve zemlje odgovornost očuvanja istorijskog pamćenja.\nNaglasio je da je, kada je odavao poštu borcima za oslobođenje Beograda, video mlade ljude i mu je drago da mladi razumeju važnost mira.\nMedvedev je rekao da je s Vučićem razgovarao o energetici i da je ubeđrn da će Turski tok početi da radi i stvoriti priliku za nova radna mesta.\nVučić: Najjači odnosi u poslednjih nekoliko decenija\nPredsednik Srbije Aleksakadnar Vučić ocenio je, nakon susreta sa Medvedevim, da su odnosi Srbije i Rusije najjači u poslednjih nekoliko decenija i da se ta saradnja razvija u svim oblastima, pre svega u trgovini, kao i da Srbija u političkom smislu uvek može da računa na Rusiju.\nOn je istakao da je velika čast što je premijer Rusije u Srbiji na dan proslave 75 godina od kada su Crvena armija i Partizani oslobodili Beograd.\n"Danas predstavljamo snagu koja se bori protiv falsifikovanja istorije. Nećemo dozvoliti da se istorija preinači", rekao je Vučić i zahvalio Rusiji što Srbiju tretira kao ravnopravnu i prijatelja.\nNajavio je da će taj sporazum doneti mnogo više posla.\nOn je rekao da trgovinska razmena dve zemlje raste i da je ove godine razmena bila viša od dve milijarde evra, kao i da Srbija najviše poljoprivrednih proizvoda izvozi u Rusiju i da on iznosi 350 miliona evra godišnje.\n"Oni će moći da probaju srpski vinjak, 90.000 litara srpskog vinjaka, a ja mislim da je taj vinjak mnogo bolji od brojnih i različith vrsta francuskog konjaka... Samo se vi meni smejte, ja sam sasvim ozbiljan kada to govorim", rekao je Vučić.\nIstakao je da trgovisnki razmena Srbije i Rusije raste i da se taj trend nastavlja.\nSastanak Vučića i Medvedeva\nSastanak "u četiri oka" predsednika Srbije Aleksandra Vučića i premijera Rusije Dmitrija Medvedeva počeo je oko 17.40 sati u Palati Srbija.\nVučić i Medvedev razgovarali su na ruskom i u otvorenom delu.\nVučić je zahvalio na stavu koji Rusija ima po pitanju Kosova, dok je Medvedev rekao da je atmosfera tokom njegovog govora u Skupštini Srbije bila prijateljska.\nProdubljivanje saradnje u svim oblastima\nU srdačnom razgovoru Ane Brnabić i Dmitrija Medvedeva potvrđeno je čvrsto opredeljenje za dalje jačanje političkih odnosa i strateškog partnerstva dve zemlje i produbljivanje saradnje u svim oblastima, saopšteno je iz Vlade Srbije nakon sastanka dvoje premijera.\nPotvrda dobrih odnosa je i to što će danas biti potpisan veliki broj važnih sporazuma o saradnji, čime se realizuju dogovori postignuti tokom posete predsednika Ruske Federacije Vladimira Putina Beogradu početkom godine.\n"Zahvalni smo Ruskoj Federaciji na čvrstoj podršci teritorijalnom integritetu i suverenitetu Srbije, kao i na podršci protiv članstva tzv. Kosovo za članstvo u međunarodnim organizacijama", naglasila je Brnabić.\nPrema njenim rečima, Srbija je posvećena nastavku dijaloga "u cilju dolaženja do kompromisnog rešenja"\nMirno rešenje za Kosovo u skladu sa Rezolucijom 1244\nPremijer Medvedev izjavio je, obraćajući se poslanicima Skupštine Srbije, da Rusija podržava Srbiju i spremna je da joj pruži svaku pomoć u očuvanju njenog teritorijalnog suverentita i integriteta, napominući da je Rusija samo za mirno rešenje u skladu sa Rezolucijom 1244 Saveta Bezednosti.\nPremijeri položili cveće\nDmitrij Medvedev i Ana Brnabić položili su vence na Spomen-groblju oslobodiocima Beograda i na Spomenik crvenoarmejcu.\nAmerička agencija AP ocenila je da poseta ruskog premijera Dmitrija Medvedeva Srbiji predstavlja "ilustraciju bliskih kulturnih, istorijskih i verskih odnosa Srbije i Rusije".\n"Rusija pomaže Srbiji da ojača vojsku, iako Beograd formalno teži članstvu u EU", dodao je AP, navodeći da je Moskva nedavno pojačala napore da obnovi svoj uticaj među nekadašnjim komunističkim državama istočne Evrope.\nDodik: Vežba u Batajnici pokazala da je Srbija garnat bezbednosti svih Srba\nSastanak sa Medvedevim u Beogradu Dodik je okarakterisao kao saradnju u kontinuitetu, te dodao da će današnji razgovori biti usmereni razvoju za pristup gasovodu "Turski tok".\nMedvedev u parlamentu\nRuski premijer stigao je u Dom narodne Skupštine, gde se obraća narodnim poslanicima.\nDetalje posete Mevedeva Srbiji donosi naš reporter Dušan Mlađenović:\nMedvedev: Oslobađanje Beograda - zajednički praznik\nPremijer Rusije Dmitrij Medvedev rekao je na početku razgovora sa premijerkom Anom Brnabić da je njegova poseta prilika da se razmotri kako se odvijaju odnosi dve zemlje. "Veoma mi je drago da posle deset godina ponovo posetim vašu prijateljsku zemlju na naš zajednički praznik - 75 godina od oslobođenja Beograda", rekao je Medvedev.\nBrnabić je gostu poželela dobrodošlicu. "Nama je velika čast što smo ove godine ugostili predsednika Vladimira Putina i vaša poseta samo potvrđuje nivo odnosa koji imaju Srbija i Rusija", navela je Brnabić.\nSastanak premijera Rusije i Srbije, Dmitrija Medvedeva i Ane Brnabić, počeo je u Palati "Srbija". Očekuje se da će tema razgovora biti bilateralni odnosi.\nPremijerka Srbije Ana Brnabić svečano, uz Gardu Vojske Srbije, dočekala ruskog kolegu ispred Palate Srbija uz intonirane himni dve zemlje.\nRusku delgaciju dočekali su i ministri u Vladi Srbije i drugi visoki državni predstavnici. Sa premijerom Rusije u posetu su doputovali i ministar kulture Vladimir Rostislavovič Medinski, zamenik premijera Juri Borisov i ministar energetike Aleksandar Valentinovič Novak.\nPredsednik Srbije Aleksandar Vučić rekao je posle prikaza sposobnosti Vojske Srbije povodom 75. godišnjice oslobodjenja Beograda u Drugom svetskom ratu, da će Srbija nastaviti da štiti svoje slobodarske tradicije i umeti "sama da čuva svoje nebo, zemlju i ljude".\nZavršen vojni prikaz "Sloboda 2019"\nPrikaz "Sloboda 2019",,povodom obeležavanja 75. godišnjice oslobođenja Beograda održan je u Batajnici. Vojsku Srbije predstavilo je više od 2.400 pripadnika VS, 100 borbenih i neborbenih vozila i sistema i oko 25 vazduhoplova. Vežbi je prisustvovao državni vrh, ruski premijer Dmitrij Medvedev, srpski član Predsedništva BiH Milorad Dodik.\nPočeo prikaz "Sloboda 2019"\nDolaskom ruskog premijera Dimitrija Medvedeva, koga je sačekao predsednik Srbije Aleksandar Vučić, na vojnom aerodromu u Batajnici počeo je prikaz sposobnosti Vojske Srbije "Sloboda 2019", povodom 75 godina od oslobođenja Beograda u Drugom svetskom ratu.\nU prikazu učestvuje više od 2.400 pripadnika Vojske Srbije, više od 100 borbenih sistema i 25 vazduhoplova.\nNa pisti ispred svečane bine su izložena i tri helikoptera Mi-17V i jedan Erbasov H-145M, koji su novopristigli u Vojsku Srbije, ali oni neće leteti.\nSvečanosti prisustvuje državni vrh Srbije, srpski član Predsedništva Bosne i Hercegovine Milorad Dodik, predstavnici diplomatskog kora i verskih zajednica, kao i veterani koji su učestovali u borbama za oslobođenje Beograda.\nDodik će zajedno sa srpskim državnim vrhom prisustvovati prikazu sposobnosti Vojske Srbije na vojnom aerodromu u Batajnici.\nMedvedev je na beogradski aerodrom sleteo oko 12 sati, a dočekala ga je premijerka Srbije Ana Brnabić. Kako su objavili mediji, predsednik Srbije Aleksandar Vučić pripremio je za ruskog premijera poklon - ikonu Svetog arhangela Mihaila.\nPoslednje pripreme na aerodromu u Batajnici\nNa Vojnom aerodromu "Pukovnik-pilot Milenko Pavlovic" u Batajnici obavljaju se poslednje pripreme za prikaz sposobnosti Vojske Srbije povodom Dana oslobođenja Beograda "Sloboda 2019" I dolaska ruskog premijera Dmitrija Medvedeva.\nEr Srbija pregovara o suhojima, Rusija spremna da gradi nuklearku u Srbiji\nVisoki zvaničnik Vlade Rusije Sergej Prihotko rekao je da srpska aviokompanija "Er Srbija" pregovara s ruskom civilnom aviokompanijom "Suhoj" o kupovini aviona "Suhoj Superdžet 100".\nOn je uoči dolaska premijera Rusije u Beograd kazao i da je Rusija spremna da bude partner Srbiji u izgradnji nuklearne elektrane, ako se ona odluči da pokrene nuklearni energetski program, da učestvuje u izgradnji Centra za nuklearnu energiju, tehnologiju i inovacije, o čemu vlade dve zemlje pripremaju sporazum.\nDmitrij Medvedev Oslobođenje Beograda Rusija Aleksandar Vučić Ana Brnabić\nEvo nama shut karte iz E.U. Zavrnuce nam sve slavine fondova koje mi nesretnici koristimo za vojne parade, vatromet dobrodoslice od 50.000 €, novogodisnju rasvetu i prekopavanje gradova iz supljeg u prazno! Kada Ameri cuju za S-300 slede nam sankcije i od njih! Ali zato su Rusi tu da nas tese kako je to sve zbog zlog zapada.Nazalost oni sami bi prodali i sebe i nas za samo jedan jedini prijateljski mig Trampa. Samo da ovaj hoce. Rusi su veci Amerikanofili nego mi Rusofili, oni su im uzor, ali zato Srbiju konstantno pujdaju kroz desetine propagandnih agencija cak i preko nasih drzavnih medija.Sve to pod formom prijateljstva i bratstva. Okrecu nas protiv naseg prirodnog okruzenja, protiv Zapada, a narocito protiv NATO. Nase insistiranje da budemo skvazi "neutralni" vodi nas u sukobe! Oni to vesto potenciraju i lukavo hrane nas tvrdoglavi srpski mentalitet. Za to smo im bez razmisljanja ustupili sve medije, cak i drzavne.\nSto ne obidje Kosovo vec jednom.\nPrijateljstvo bazirano na interesima\nKako reče gospodin Medvedev.\nPartizan večeras igra za novac i koeficijente\n12:17 h Fudbal


Mobil Auto | Bosch sistem direktnog ubrizgavanja benzina\nBosch sistem direktnog ubrizgavanja benzina\nOd Evrope do Severne Amerike i Kine, direktno ubrizgavanje benzina postaje standardna funkcija na ključnim automobilskim tržištima. Ovaj trend prvenstveno pokreću stroži standardi za emisiju izduvnih gasova. Sve više zemalja širom sveta uvodi zakone za smanjenje nivoa emisije CO2 za nova vozila.Proizvođači automobila stoga se okreću konceptima efikasnije pogonske grupe, posebno kompaktnim, smanjenim motorima sa Bosch turbopunjenjem i direktnim ubrizgavanjem benzina kao što su EcoBoost od 1,0 litra kompanije Ford i Turbo FSI motor of 1,4 litra Volkswagen Grupe. Očekuje se i mnogo više: do 2016. godine će polovina novih vozila samo u Evropi biti opremljena sistemom za direktno ubrizgavanje benzina.\n„Posao sa tehnologijom za direktno ubrizgavanje benzina intenzivno se razvija,“ kaže dr Rolf Bulander, član Upravnog odbora kompanije Robert Bosch GmbH zadužen za tehnologiju pogonske grupe. U 2012. godini je kompanija Bosch isporučila više od pet miliona sistema, a planira se porast do devet miliona do 2015. To znači da je Bosch već lider na tržištu u ovom segmentu. Zapravo, kompanija Robert Bosch GmbH postigla je i veći udeo na tržištu sistema za direktno ubrizgavanje benzina od svojih već impresivnih rezultata za klasične sisteme za indirektno ubrizgavanje goriva. U isto vreme, kompanija Bosch ima i dvocifreni rast na tržištima širom sveta kada je u pitanju tehnologija direktnog ubrizgavanja benzina.\n„U narednih nekoliko godina pridružiće nam se Amerika i Kina.“\nEvropa je kolevka ove tehnologije i njeno glavno tržište. Godine 2013. je oko 40 procenata svih novih automobila u Evropi bilo opremljeno tehnologijom za direktno ubrizgavanje benzina. Do 2020. godine Bosch očekuje tržišni udeo do 60 procenata u regionu. „Trenutno naš posao sa direktnim ubrizgavanjem benzina cveta u Evropi. Za nekoliko godina, međutim, mnogo toga će se takođe dešavati i u Americi i Kini,“ kaže Bulander. Tokom narednih nekoliko godina će se naglo razviti i tržište SAD-a za direktno ubrizgavanje benzina, uglavnom zbog toga što preko 90 procenata svih vozila u tom regionu pokreću benzinski motori. U isto vreme je vlada SAD-a postavila stroge standarde koje će proizvođači automobila morati da ispune do 2025.\nZakonodavci u Kini vrše istu vrstu pritiska. Procenat benzinskih motora u segmentu putničkih automobila i tamo iznosi preko 90 posto. Takođe, tržište će se još više pokrenuti od sredine ove decenije nadalje zahvaljujući sve bogatijoj srednjoj klasi u Kini. Bosch stoga predviđa da će do 2020. trećina novoregistrovanih vozila u Kini biti opremljena tehnologijom za direktno ubrizgavanje benzina.\nDa bi održala korak sa ovakvim razvojem u sva tri regiona, kompanija Bosch ima proizvodne pogone u Bambergu i Nirnbergu (Nemačka) i Bursi (Turska), a takođe proizvodi komponente za direktno ubrizgavanje u Čarlstonu (SAD), San Luis Potosiju (Meksiko), Vuksiju (Kina) i Tedžonu (Južna Koreja).\nključne reči: bosch, direktno ubrizgavanje benzina, Mobil Auto


13. maj 2021. Delegacija Narodne skupštine u PS OBES sa ambasadorom Kazahstana u Srbiji\nNa samom početku sastanka Vesna Marković istakla je da su politički odnosi dve zemlje tradicionalno dobri i prijateljski i da nema otvorenih bilateralnih pitanja Unapređenju naših odnosa doprinelo je i otvaranje ambasada u obe zemlje, ali i brojni susreti na najvišem nivou, pre svega predsednika naših država, predsednika parlamenata, ministara spoljnih poslova, ali i parlamentaraca.\nBrojni sporazumi koje smo potpisali, ali i oni koji su u pripremi predstavljaju dobar osnov za uspostavljanje intenzivnije saradnje u mnogim oblastima.\nIstakla je da Poslanička grupa prijateljstva sa Kazahstanom broji 30 članova koji imaju dobru saradnju sa svojim kolegama iz ove zemlje, ali prostor za proširenje parlamentarne saradnje postoji i u saradnji između skupštinskih odbora Srbije i Kazahstana. Marković se zahvalila na podršci Kazahstana po pitanju teritorijalnog integriteta i suvereniteta Republike Srbije.\nAmbasador se zahvalio na prilici da se upozna sa delegacijom, navodeći da Kazahstan vidi Srbiju kao iskrenog prijatelja, a da je to prijateljstvo ojačano saradnjom na bilateralnom i multilateralnom nivou. Složio se da šefom delegacije da ogroman potencijal u jačanju veza dve zemlje leži u ekonomskoj saradnji i da je Kazahstan veoma interesantna destinacija za srpske preduzetnike, s obzirom na njegovu geopolitički poziciju. Istakao je i oblast kulture, kao jedan od bitnih faktora saradnje, a dodao je i da u Kazahstanu, po nezvaničnim podacima, živi oko 2000 srpskih državljana, od kojih je veliki broj sportista. S tim u vezi, pomenuo je i saradnju u oblasti turizma i uspostavljanju direktne avio linije između Kazahstana i Srbije. Govorio je i o velikim srpskim preduzećima koja posluju u Kazahstanu i koja su radila na značajnim projektima u ovoj zemlji. Najavio je i posetu zamenika ministra spoljnih poslova i potpisivanja novih sporazuma dve zemlje. Ambasador je iskoristio priliku da delegaciji predstavi kazahstanskog kandidata za zamenika predsednika Parlamentarne skupštine OEBS-a, koje će se održati u julu ove godine.\nNa sastanku su učešće uzeli i članovi delegacije prof. dr Žarko Obradović, Dušica Stojković i Predrag Rajić koji su sa ambasadorom razgovarali o aktuelnim temama, poput saradnje u namenskim industrijama, obeležavanju 25 godina od diplomatskih odnosa Srbije i Kazahstana i susretima parlamentaraca kao prilike za razmenu iskustava.


Prema podacima Zavoda za javno zdravlje, u Beogradu je 62,99 odsto punoletnih građana koji su vakcinisani prvom dozom, 61,50 odsto je revakcinisano, a buster je primilo 36,12 odsto, istakao je Vesić.\n- Pokazujemo da smo odgovorna lokalna samouprava - rekao je Vesić. - Na 500.000 vakcinisanih možemo dodati ljude koji su se u poslednjih mesec dana vakcinisali prvom dozom, revakcinisali i preležali koronu, tako da je oko 700-800 hiljada ljudi u Beogradu zaštićeno.\nKako je naveo, uoči koncerta za Novu godinu ispred Skupštine grada biće postavljeni punktovi za antigensko testiranje, tako da ljudi koji žele da prisustvuju koncertu ili idu negde dalje na žurku mogu da se testiraju.\nBeograd vakcina buster Goran Vesić


„Novac je kralj, a novčani tok kraljica” - FinMedia Investments\nKapitalni dobitak i novčani tok: osnovni termini ulaganja\nPojedini ljudi se odlučuju za investiranje u samo jednu vrstu imovine poput nekretnina, deonica ili umetničkih dela. Međutim, za koju god vrstu pomenute imovine da se odlučimo, moramo da znamo kako funkcioniše to tržište i posebno – kakav novčani tok donosi i koji kapitalni dobitak možemo da očekujemo.\nJedan od najbitnijih parametara u procesu odlučivanja jeste razumevanje godišnjeg novčanog toka investicije, tj. koliko naša investicija donosi novca na godišnjem nivou i da li ista ima rast vrednosti na iskazan kao kapitalni dobitak.\nU skladu sa time, najbitnija razlika koju treba napraviti na ovom mestu jesu novčani tok vs. kapitalni dobitak investicije. Na ovom mestu fokusiraćemo se na kapitalne dobitke prilikom ulaganja.\nVećina ljudi razmišlja o investicijama u nekretnine kao o jedinom modelu ulaganja i najsigurnijoj imovini na tržištu. Koliko puta samo to čujemo kada se pokrene priča o ulaganjima?\nMeđutim, ovo jeste samo delimično tačna tvrdnja i zavisi od mnogo faktora. Ukoliko se pogledaju godišnja kretanja cena nekretnina u regionu usklađena sa inflacijom, može se dobiti bolji realan pregled razvoja cene nekretnina. Najsigurnije je za to iskoristiti zvaničnu statistiku Eurostat-a.\nKao što možemo videti, pojedine zemlje su zabeležile strmoglavi gubitak vrednosti nekretnina posle svetske ekonomske krize 2008. godine, a takođe su periodi tih padova varirali u zemljama regiona.\nGrčka je svakako bila rekorder i negativno kretanje cene nekretnina zabeleženo je tokom čak 10 od 12 godina između 2007. i 2018. godine, te je tržište počelo da se oporavlja tek prošle godine.\nSa druge strane, neke zemlje su imale oštrije padove nakon krize u kraćem vremenskom periodu nego što je to imala Grčka. Najdrastičniji takav slučaj bio je sa nekretninama u Rumuniji, gde smo bili svedoci gubljenja vrednosti nepokretnosti za više od 53% tokom šest post-kriznih godina.\nKao što se može primetiti, najveći rast cene nekretnina posle kriznih godina beleži Mađarska sa rastom u proseku 10.1% godišnje između 2014. i 2018. godine.\nInvesticije u ETF fondove (ETF)\nIako mnogi domaći mali investitori ulaganje na finansijskim tržištima i dalje posmatraju kao rizičnu investiciju, može se reći da godišnji rast vrednosti investicija iskazan kroz kapitalni dobitak putem ETF fondova (ETFs – Exchange Traded Funds), koji kopiraju različite berzanske indekse poput najjačeg američkog S&P 500 indeksa, može biti sličan ili viši od ulaganja u nepokretnosti.\nNaravno, razlike u ulaganjima između pomenutih fondova i nekretnina su velike, počevši od likvidnosti, rizika, distinkcije fizičke-ne fizičke imovine, karakterističnog kretanja u periodima stabilnih i kriznih vremena i drugih. Međutim, ako poredimo samo kapitalni dobitak investicije, možemo zaključiti da je indeks S&P 500 u periodu između 2007. i 2019. godine rastao 7.6% godišnje, prema podacima finansijske konsultantske kuće Wealth Effect Management.\nKada tome dodamo benefite ulaganja poput lakšeg izlaska iz investicije (likvidnosti) i brzine kupovine ili prodaje indeksa u poređenju sa nekretninama, ova vrsta ulaganja može biti dobar put za određeni broj investitora ka zadovoljavajućem rastu vrednosti investicije, tj. kapitalnom dobitku.\nSa druge strane, ono što jeste visok rizik sa ovom vrstom imovine jeste to što ne postoji vaša direktna uključenost u vođenje same investicije i nedovoljno poznavanje tržišta, a to može biti opasno ukoliko se vaš portfolio većinom zasniva na deonicama ili fondovima.\nRačunanje dodatnih troškova – boljka početnika u ulaganju\nJedna od grešaka sa kojima se susreću mali investitori na početku svog ulaganja jeste neprepoznavanje dodatnih troškova.\nIgra brojeva koju donosi cena određene hartije od vrednosti ili nekretnine može često da zavara laike u ulaganju, dovodeći ih u opasnu situaciju gde previđaju koji dodatni troškovi dolaze sa investicijama u nekretnine ili deonice.\nZašto je znanje o tržištu bitno za razumevanje naših investicionih odluka\nKada govorimo o nekretninama, prilikom kupovine i kasnije prodaje postoje brojni troškovi, kao što su trošak obrade hipotekarnog/stambenog kredita i ostali troškovi banke, notarski troškovi, provizija agencije za nekretnine i drugi.\nTakođe, sama nepokretnost zahteva redovno održavanje i plaćanje poreza, a uz to prodaja iste može da potraje duži period zbog nelikvidnog tržišta.\nUkoliko se odlučite za ulaganje u ovakve fondove ili direktnu kupovinu akcija određene kompanije, računajte na troškove brokerske firme, plaćanje poreza na dobit prilikom prodaje akcija u nekom kasnijem trenutku i dodatne troškove.\nNovac je kralj, novčani tok je kraljica\nPojedini investitori često u svojim frazama vole da kažu da je „novac kralj, a novčani tok kraljica”. Naime, kada se imaju u vidu gorepomenuti rizici investicija i njihove prednosti i mane, jedna od ključnih analiza koju svaki štediša i investitor treba da sprovede jeste upravo ona koja bi bila usmerena na novčani tok.\nPrisetićemo se, novčani tok nekretnine (u slučaju kupovine iste na kredit) se računa sledećom formulom:\nNeto prihod od nekretnine – iznos rate kredita za nekretninu = novčani tok\nSa druge strane, novčani tok prilikom ulaganja u deonice bio bi sledeći:\nNeto prihod od dividendi – troškovi brokera – dodatni troškovi = novčani tok\nDakle, ukoliko se odlučite za bilo koju vrstu investicije od pomenute dve ili neku drugu mogućnost, početna kalkulacija svakog ulaganja trebalo bi da budu potencijalni kapitalni dobici i novčani tok, budući da oni predstavljaju svojevrsni EKG pre svakog ulaganja.\nNakon toga trebalo bi da uradite vlastitu kaklulaciju rizika, diverzifikacije vašeg portfolija, likvidnosti i kreditne sposobnosti za ulaganja.\nTek posle svih pomenutih analiza možete da počnete razmišljanje o tipu investicije, mogućnostima na tržištu i budućim ulaganjima kapitala.\nTag:akcije, amerika, berza, bugarska, cena, deonice, ETF fondovi, grcka, hrvatska, indeks, investicije, nekretnine, novac, novcani tok, pad, rast, region, rumunija, S&P 500, SAD, slovenija, srbija, ulaganje


Na meču Los Anđeles Lejkersa i San Antonio Sparsa videli smo dve senzacije: Lebron Džejms je postao prvi igrač u istoriji NBA lige koji je na 1.000. uzastopnoj utakmici u regularnom delu sezone stigao do dvocifrenog broja poena, a Beki Hemon je postala prva žena koja je vodila jedan NBA tim u istoriji najjače košarkaške lige na svetu!\nLegendarni trener Sparsa Greg Popovič zaradio je dve tehničke greške, zbog čega je poslednja četiri minuta prvog poluvremena i čitav nastavak ispratio iz svlačionice. Umesto njega ulogu glavnog trenera preuzela je njegova pomoćnica Beki, čije će ime zauvek ostati upamćeno u istoriji NBA.\nHemonova ipak nije imala sreće da na debiju upiše i pobedu. Sparsi su već tada bili u dvocifrenom zaostatku, koji su pred kraj treće deonice Lejkersi podigli na 18 poena prednosti. Domaća ekipa je sredinom poslednje četvrtine uspela da prepolovi minus, ali su Lejkersi do kraja dodali gas i ubedljivo slavili sa 121:107.\nA sad o Lebronu...\nPre gotovo punih 13 godina, 6. januara 2007. počeo je fantastičan niz četvorostrukog NBA šampiona, a kada je sinoć, nešto više od šest minuta do kraja prvog poluvremena, pogodio jedan šut iz reketa, Džejms je postao prvi igrač u istoriji NBA koji je na 1.000. uzastopnoj utakmici u regularnom delu sezone stigao do dvocifrenog broja poena.\nPrvi iza njega na ovoj listi je Majkl Džordan sa 866 utakmica, kojeg je “Kralj” pretekao još krajem marta 2018. godine.\nZanimljivo je da je na konferenciji pre utakmice trener Lejkersa Frenk Vogel priznao da nije bio svestan jubileja koji bi Džejms mogao da ostvari.\n- Nisam znao za taj podatak. Ali sigurno ćemo se pobrinuti da lopta večeras često bude u njegovim rukama - rekao je Vogel na video-konferenciji, a preneo Mozzart sport.\nDo kraja, Lebron je Sparsima isporučio 26 poena, a pomoć je imao u Denisu Šruderu (21 poen) i Entoniju Dejvisu (20).\nKod Sparsa najefikasniji su bili Delonte Mari sa 29 i Demar Derozan sa 23 poena.\nPrva žena koja je vodila NBA tim


POČINJU PRIPREME ZA KOIMBRU: Vladimir Vuletić ponovo izabran za selektora Univerzitetske selekcije | Univerzitetski sportski savez Srbije\n11. maja 2018. USSS.ORG.RS, Vesti Komentari su isključeni na POČINJU PRIPREME ZA KOIMBRU: Vladimir Vuletić ponovo izabran za selektora Univerzitetske selekcije\nUniverzitetski Sportski Savez Srbije, kao krovna nacionalna organizacija Srbije, započela je opsežne pripreme za ovogodišnju najveću sportsku manifestaciju studentskog sporta na Evropskim univerzitetskim igrama u Portugalskom gradu Koimbri. Kao prošlogodišnji šampionu Srbije, Univerzitetska selekcija Univerziteta u Beogradu je stekla pravo direktnog plasmana na ovogodišnje igre.\nZa selektora reprezentacije ponovo je imenovan profesor dr Vladimir Vuletić, profesor pravnog fakulteta Univerziteta u Beogradu i podpredsednik FK Partizan, koji je univerzitetsku selekciju selektirao i 2016. godine kada je osvojeno 7. mesto na Evropskim univerzitetskim igrama u Zagreb/Rjeka i 2017. godine, kada je ova selekcija postala državni univerzitetski prvak.\nNa predlog selektora Vuletića, za prvog trenera i šefa stručnog štaba imenovan je Predrag Rajić, trener višestrukog šampiona Srbije KMF Ekonomac.\nRajić je kao igrač osam puta bio prvak Srbije, najbolji strelac Evropskog prvenstva u Portugalu 2007. godine i najbolji strelac Lige šampiona 2005 i 2006.\nKao trener osvojio je šampionsku titulu i naslov prvaka Kupa u Azarbejdžanu.\nNa širem spisku selektora Vuletića i trenera Rajića našlo se 29 igrača od kojih će u narednom periodu biti izabrano njih 14 koji će braniti boje Srbije u Portugalu jula mesecva ove godine.


RTV pokreće novi medij – omladinski internet radio pod nazivom "O radio" RTV pokreće novi medij – omladinski internet radio pod nazivom „O radio“ – Personal magazin\nRTV pokreće novi medij – omladinski internet radio pod nazivom „O radio“\nRadio-televizija Vojvodine pokreće novi medij u okviru svoje kuće – omladinski internet radio pod nazivom „O radio“. Osim muzike, koja će činiti najvažniji segment u programu „O radija“, posetioci portalawww.oradio.rs moći…\nRadio-televizija Vojvodine pokreće novi medij u okviru svoje kuće – omladinski internet radio pod nazivom „O radio“.\nOsim muzike, koja će činiti najvažniji segment u programu „O radija“, posetioci portalawww.oradio.rs moći će da pronađu i mnoge druge teme koje će ih zabaviti ili im biti od koristi – kao što su informacije o novim tehnologijama, svetskim trendovima, obrazovnim mogućnostima, putovanjima, sportu.\nEksperimentalni program „O radija“ kreće u vreme Egzit festivala, sa kojim je postignut dogovor o međusobnoj promociji i podršci. Tokom festivala planirano je da u studiju „O radija“ gostuju umetnici koji će nastupati na Egzitu, uz uključenja sa tvrđave, priloge i intervjue sa izvođačima i live streaming sa različitih festivalskih bina. Program će se odvijati podjednako na srpskom i engleskom jeziku, a brojni emitovani sadržaji biće postavljeni na portal u formi podkasta i moći će i kasnije, po završetku festivala, da se preuzmu i preslušavaju.\nU svom punom obimu programska šema „O radija“ zaživeće 29. novembra, na 65. rođendan Radio Novog Sada. Slogan omladinskog internet radija je Klikni i ponesi svoj zvuk.\nRTV pokreće novi medij – omladinski internet radio pod nazivom „O radio“ was last modified: July 10th, 2014 by Redakcija\nInternet radioO radioomladinski radioRTV\n„Vip talenti“ sa pedagozima milanske Skale


nam Majstori kontrabasa u Ali Bunaru\nALI BUNAR - U organizaciji zajednice Rumuna u Srbiji i Crnoj Gori u Domu kulture u Ali Bunaru odr�an je preksino� uspe�an koncert muzi�kog kvarteta pod nazivom "Ru�i�asti slon", koji je pro�le godine na fakultetu Muzi�ke umetnosti u Beogradu formirao Danijel Petrovi� iz Ali Bunara, a s ciljem da promovi�e kontrabas kao solisti�ki kamerni instrument i kompozitore za koje se malo zna. Pored Petrovi�a, kvartet �ine: Stjepan Rabuzin, Du�an Zdravkovi� i Du�an Vu�i�, svi studenti u klasi profesora Slobodana Geri�a.\nU prvom delu programa majstori kontrabasa izveli su dela klasika Rajsingla, Mocarta, Baha, Lambera, Gajdo�a i �trausa, a u drugom publika je u�ivala u muzici argentinskog kompozitora tanga Astora Pjacole. Prema oceni kritike, koncert je u svemu uspeo i potvrdio stvarala�ki vrhunac talentovanih muzi�ara �ije vreme dolazi.\nZa Danijela Petrovi�a, osniva�a pomenutog kvarteta, zna se u muzi�kim krugovima u zemlji glasi kao za vrhunskog kontrabasistu, da poha�a tre�u godinu fakulteta Muzi�ke umetnosti u Beogradu i da je na brojnim takmi�enjima i koncertima poneo epitet najboljeg u zemlji. Po zavr�etku studija, muzi�ku karijeru ovaj mladi stvaralac namerava da nastavi u jednoj od skandinavskih dr�ava �ija javnost je izuzetno zainteresovana za njegovo stvarala�tvo.\nDanijel Petrovi� nastavlja porodi�nu muzi�ku tradiciju, njegov otac profesor Todor Petrovi� je poznati virtuoz na violini i solista Radio televizije Novi Sad.


Bivši NDP-ovci osnovali novu stranku "Snaga Hercegovine" - Moja Hercegovina\nPočetna / Bivši NDP-ovci osnovali novu stranku “Snaga Hercegovine”\nBivši NDP-ovci osnovali novu stranku “Snaga Hercegovine”\n18. Januara 2017. 17:05\nSnaga Hercegovine je novoformirana regionalna politička organizacija vezana za izbornu jedinicu 9, kojoj će ekonomski interesi Hercegovine biti središnja tačka političkog djelovanja, rečeno je danas na prvom predstavljanju stranke u Trebinju.\nPrema riječima Slobodana Šarabe, koordinatora za formiranje stranke, Snaga Hercegovine će afirmisati regionalnu politiku, u njenom ekonomskom a ne političkom aspektu, a kao „izraz revolta zbog veoma loše banjalučke politike prema našoj regiji“, te iz potrebe da o perspektivama i ekonomskim interesima regije „razmišljamo hercegovačkom a ne banjalučkom glavom“.\nStranački kadar, kako je dodao, čine najvećim dijelom bivši članovi hercegovačkih odbora Narodnog demokratskog pokreta „nezadovoljni i duboko razočarani politikom centrale ove stranke prema Hercegovini i odborima stranke u regiji“.\nOn je rekao da je osnivačka skupština Snage Hercegovine održana 9. januara u Bileći, da su do sada formirani četiri lokalna inicijativna odbora – u Trebinju, Bileći, Nevesinju i Ljubinju, te da narednih dana predstoje aktivnosti na organizovanju stranke u ostalim hercegovačkim opštinama.\nSnaga Hercegovine ima i dva odbornička mandata – Danka Radmilović je dio skupštinske većine Saveza za promjene u Bileći, dok je Dragan Milojević u većini suprotne političke opcije u ljubinjskoj skupštini.\nŠaraba pojašnjava da lokalni odbori Snage Hercegovine, bez ičijeg nametanja, imaju autonomiju da sami procijene situaciju u svojoj sredini i odaberu pravac političkog djelovanja, te da u Trebinju stranka neće biti dio nijednog političkog bloka, birajući treći put, što je i ranije bio izbor gradskog odbora NDP-a.\n„Vodićemo konstruktivnu politiku, a to znači ukazivati na probleme i predlagati kvalitetna rješenja, pritom spremni da pohvalimo sve ono što je dobro, ali i da kritikujemo ono što smatramo da je loše“, rekao je Šaraba.


U toku je upis u srpsku školu Nikola Tesla na Nijagari – RASEJANJE.info\n31.08.2020 01.09.2020 Katarina\tBorislav Živković, Nijagara, Srpska škola Nikola Tesla\nUčenici Srpske škole Nikola Tesla sa Nijagare\nFoto: arhiva Srpske škole Nikola Tesla\nPrvog oktobra srpska škola Nikola Tesla sa Nijagare u Torontu treba da proslavi 10 godina postojanja. Inicijatori škole se nadaju da će ova školslka godina početi na vreme 25. septembra iako predstavnici škole još uvek nisu dobili konačnu odluku od nadležnih vlasti o formiranju nastave u srpskoj školi. „U proteklih skoro pola godine, odnosno od prekida nastave u prošloj školskoj godini mnogo toga se izdešavalo. Na žalost više ružnog nego lepog, ali ružne stvari bi trebali što pre da zaboravimo i da se nadamo nekim lepšim vremenima. Svi vi koji spremate decu za novu školsku godinu već ste upoznati sa novim merama, pravilima i instrukcijama koja su vezana za situaciju u kojoj trenutno živimo, a koja se odnose na pohađanje nastave u novim uslovima. Iako smo već nekoliko nedelja u kontaktu sa District School Board of Niagara na žalost još nije donešena konačna odluka o formatu nastave u našoj Srpskoj školi Nikola Tesla“, nalgasio je direktor Borislav Živković.\nOn je dodao da sprska škola nema svoje prostorije i da zavise od školskih prostorija koje ustupa District School Board of Niagara te da moraju da čekaju na njihovu odluku, koja će biti doneta u toku sledeće nedelje. „Iskreno se nadamo da će školske godine ipak biti i to u učionicama a ne pored ekrana kompjutera“, dodao je Živković. „Zbog toga vas molimo da svi vi koji živite u regionu Nijagare i koji želite da vam dete u novoj školskoj 2020/2021 godinu pohađa nastavu i na srpskom jeziku u Srpskoj školi Nikola Tesla, najkasnije do 10. septembra popunite obrazac DSBN“, podvukao je Borislav Živković.\nĐaci, koji su u prošlog godini pohađala nastavu na srpskom jeziku ne treba da popunjavaju registracioni broj (OEN). „Po našem planu nastava bi trebala da počne u petak 25. septembra 2020. godine. Čim dobijemo nove informacije od strane District School Board of Niagara bićete blagovremeno obavešteni o svim detaljima” naglasio je Živković.\n← Ulice Dorćola — Vasina\nAmbasada Republike Srbije u Ljubljani preuzela projetak organizovanje dopunske nastave na srpskom jeziku →\n05.04.2021 09.05.2021 Katarina\nNastava veronauke u Minhenu


Šarec: Slovenija insistira na razgovorima o proširenju - European Western Balkans\nŠarec: Slovenija insistira na razgovorima o proširenju\nAutor Tanjug 27. 08. 2019.\nMarjan Šarec; Foto: Tanjug / Dimitrije Goll\nBEOGRAD – Slovenački premijer Marjan Šarec ocenio je danas u Beogradu da Srbija zaslužuje da postaneo deo porodice evropskih zemalja i dodao da iako u EU klima nije najbolje naklonjena proširenju, Ljubljana insistira da se o tome razgovara.\n“Ulazak se neće desiti preko noći, kao sto se ni naš nije desio, ali za reforme je potreban podsticaj”, rekao je Šarec odgovarajući na pitanja novinara na zajedničkoj konferenciji za medije s premijerkom Anom Brnabić.\nPrema njegovim rečima, Slovenija je dobar poznavalac prilika u regionu i da zna šta su uzroci problema, kao i to na čemu treba insistirati.\n“Ako klima nije naklonjena, niko nije rekao da će to tako zauvek ostati. Evropski put zavisi od mnogih faktora i potrebno je pokrenuti proces proširenja kao podsticaj, a ako se to prepozna kao interes EU, onda je to pitanje budućnosti”, rekao je Šarec.\nSrpska premijerka Ana Brnabić je podsetila da je Srbija iskreno posvećena EU kao i regionalnoj stabilnost što sve, kako kaže, ide “ruku pod ruku”.\n“Mogli smo da imamo veći broj otvorenih poglavlja, ali pošto ih nemamo, to nije toliko važno, jer reforme sprovodimo zbog građana i privrede. Sve što radimo čini našu privredu jačom, državnu upravu transparentnijom, borimo se protiv organizovanog kriminala, zalažemo za slobodu medija… Sve je to važno za zemlju i građane, a to nas vodi ka EU”, rekla je Brnabićeva.\nKaže da je po tom pitanju realista, jer, kako dodaje, ceo put otvaranja i zatvaranja poglavlja pomaže i govori šta treba Srbija da uradi kako bi dobila svoje mesto u EU.\n“Nemamo plan B”, istakla je Ana Brnabić.\nAna BrnabićEUMarjan ŠarecSlovenijaSrbija\nHan: Sledeće širenje EU 2025. “sprovodivo”


► Turski novinari osuđeni iako je kasacioni sud poništio presude\nTurski sud zadržao je zatvorske kazne izrečene protiv nekoliko bivših novinara opozicionog lista Džumhurijet iako je Kasacioni sud ranije poništio presudu.\nSud je zadržao presude protiv 12 bivših saradnika i novinara lista a kazne su do osam godina zatvora zbog "pomaganja terorističkim grupama".\nJoš jedan osuđeni, 13. iz te iste grupe, oslobođen je presude.\nOdluka suda ne predviđa naloge za hapšenje, što znači da osuđeni, koji su bili u sudnici i na uslovnoj su slobodi, ne moraju da se vrate u zatvor.\nNovinari Džumhurijeta su optuženi za pomaganje tri grupe koje Ankara smatra terorističkim - Radničke partije Kurdistana, ekstremno leve organizacije DHKP-C i pokreta propovednika Fetulaha Gulena, koga vlasti smatraju inspiratorom puča.\nTurska se nalaza na 157. od 180 mesta na rang listi slobode medija Reportera bez granica.


Predsjednik RS izrazio rezerve prema reformi radio-televizije u BiH - 2003-10-13\nPredsjednik Republike Srpske, Dragan Čavić izrazio je danas u Banjaluci tokom sastanka sa šefom misije Evropske komisije u B i H, Majklom Hemfrizom, određene rezerve prema reformi radio televizijskog sistema u Bosni i Hercegovini.\nNačela na kojima treba da se temelji reforma javnog radio televizijskog sistema su prihvatljiva ali postoje i određene rezerve prema dijelovima pojedinih tekstova predloženih nacrta zakona koji se nalaze u entitetima n raspravi. Izjavio je ovo danas u Banjaluci, nakon sastanka sa šefom misije Evropske komisije u B i H Majklom Hemfrizom, predsjednik Republike Srpske, Dragan Čavić.\n»Lično smatram da je uloga CRA u aspektima kako je predviđeno ovim rješenjima prenaglašena i neprimjerena praksi koja postoji u mnogim evropskim zemljama i da u tom smislu treba računati s tim da Republika Srpska i njeni predstavnici imaju ozbiljne rezerve na ta rješenja ali da, istovremeno, ne znači da Republika Srpka nije spemna da o ovim pitanjima razgovara na kompetentan, argumentovan način uz primjenu principa i standarda koji postoje u mnogim evropskim zemljama.« Šef misije Evropske komisije u B i H, Majkl Hemfriz je naglasio da je neophodno potpuno konstituisanje javnog radio televizijskog sistema poput sistema u drugi evropskim zemljama. »To ne znači da bi ostali emiteri izgubili individualne, kulturne ili regonalne raznolikosti«, istakao je Hemfriz. On je takođe naglasio da je u Bosni i Hercegovini neophodno izmijeniti zakon o javnim nabavkama kako bi se spriječile odeđene zloupotrebe.\n»Evropska Unija pruža snažnu podršku svim vladama u Bosni i Hercegovini da dođu do konciznog zakona o javnim nabavkama koji bi se primjenjivao širom zemlje i omogućio transparentnost javnih nabavki,« istakao je Majkl Hemfriz.\nŠef misije Evropske komisije izrazio je danas očekivanja da će zvaničnici iz oba entiteta ispuniti određene zahtjeve kako bi se mogao otvoriti proces pridruživanja Bosne i Hercegovine Evropskoj Uniji u skorijoj budućnosti, ne precizirajući, kada bi se to, zaista, moglo i desiti.


„MAJSKA NAGRADA“ OPŠTINE NEGOTIN ZA „GERGINU“ | Gergina\n„MAJSKA NAGRADA“ OPŠTINE NEGOTIN ZA „GERGINU“\nNEGOTIN – Udruženje „Gergina“ iz Negotina, jedan je od pet ovogodišnjih dobitnika „Majske nagrade“, najvišeg priznanja koje dodeljuje opština Negotin.\n– Udruženje „Gergina“ dalo je veliki doprinos u afirmaciji vlaške nacionalne manjine i kulture Vlaha, negujući duh tolerancije i razumevanja među svim ljudima koji žive na prostoru Timočke Krajine, ali i čitave Srbije. Već pet godina, Udruženje „Gergina“ organizuje Festival izvorne vlaške muzike, koji ima za cilj da od zaborava sačuva najblistavije izvorne, instrumentalne i solističke zvuke vlaške muzike, dajući tako svoj doprinos razvoju sveukupne kulture i kulturnog nasleđa Srbije – kaže se u obrazloženju prilikom dodele najvišeg priznanja opštine Negotin.\nDobitnici Majskih nagradа opštine Negotin\n„Majsku nagradu opštine Negotin“, Udruženju „Gergina“ uručio je predsednik opštine Negotin, mr Milan Uruković, a u ime ove organizacije nagradu je primio primarijus dr Siniša Čelojević, predsednik Upravnog odbora Udruženja „Gergina“.\n– Udruženje „Gergina“ izuzetno je počastvovano „Majskom nagradom“, najvišim priznanjem koje dodeljuje opština Negotin. To je ujedno i znak da je okruženje u kome delujemo prepoznalo vrednosti naše organizacije. Ova nagrada, još jedan je podstrek da Udruženje „Gergina“ nastavi sa radom na zaštiti i očuvanju identiteta, kulturnog nasleđa, tradicije, govora-jezika, pismenosti, istorije, običaja, muzike, igara i drugih obeležja Vlaha u Republici Srbiji – rekao je primarijus dr Siniša Čelojević nakon dodele priznanja.\nInače, „Majske nagrade“ opštine Negotin, tradicionalno se dodeljuju na Dan ove opštine, 12. maja, u spomen na taj datum 1833. godine, kada je ovaj grad oslobođen od Turaka.\nOsim Udruženja „Gergina“, najviše priznanje opštine Negotin dobili su i Emilija Petrović, direktorka Negotinske gimnazije (za postignute rezultate u oblasti obrazovanja), Osnovna škola „12. septembar“ (za postignute rezultate u obrazovanju dece sa smetnjama u razvoju), Katarina Kovačević, studentkinja Farmaceutskog fakulteta (za doprinos u razvoju muzičke kulture kao pobednik serijala „Ja imam talenat“) i Velimir Jonović, poljoprivrednik iz Samarinovca (za postignute rezultate u oblasti poljoprivredne proizvodnje).\nZvanje počasnog građanina opštine Negotin, ove godine, dobio je Adam Puslojić, naš poznati pesnik i književnik, rođen u Kobišnici kod Negotina.\nAutor: Živojin R. Dragišić\n← V FESTIVAL VLAŠKE MUZIKE “GERGINA 2013”\tZAŠTO SE OPSTRUIŠE UVODJENJE PREDMETA VLAŠKI GOVOR SA ELEMENTIMA NACIONALNE KULTURE U SISTEM OBRAZOVANJA REPUBLIKE SRBIJE →


EKOnomsko jačanje mladih - Pokret Gorana Sombor\nWritten by goranisombor• July 12, 2021• 6:31 pm• Programi za decu i mlade, Projekti\nNa tržištu je primetan nedostatak radne snage za poslove u poljoprivredi koji zahtevaju fizički rad, a mladi se nerado uključuju u ove poslove. Stanovništvo je sve starije i postoji potreba da se mlađi ljudi osposobe i angažuju za poslove uređenja zelenih površina, javnih i privatnih. Mladi koji su nezaposleni, bez odgovarajućih kvalifikacija ili studenti, nemaju mogućnost da se adekvatno obuče za rad sa mašinama u ponudi NSZZ. Oni se uglavnom angažuju na sezonskim i povremenim poslovima i ne stiču odgovarajuće kvalifikacije. Obučavanjem za rasadničarsku proizvodnju i rad sa baštenskom mehanizacijom podigao bi se kvalitet njihovih usluga i mogućnost (samo)zapošljavanja.\nSpecifični cilj projekta “EKOnomsko jačanje mladih” je da se kroz zapošljavanje u udruženju na radu u rasadničarskim poslovima pojača učestvovanje ovih grupa mladih, koje se inače ne bi volonterski uključile u aktivnosti udruženja, ojača kapacitet udruženja jer mladi nemaju jasnu ideju kako bi mogli da doprinesu ostvarivanju ciljeva udruženja bez pomoći naših članova, koji su uglavnom stariji od njihovog uzrasta, zaposleni i sa stalnim obavezama. Na ovaj način projekat pruža mogućnost da se mladi bez adekvatnih kvalifikacija, duže nezaposleni angažuju na sezonskim poslovima, dok se proizvodnja ne razvije u takvoj meri da bude moguće njihovo stalno zaposlenje ili da sami ponude svoje usluge na tržištu.\nAngažovanje mladih ne podrazumeva samo sezonske poslove, već sveobuhvatno uključivanje u rad udruženja. Uključivanje u društveno koristan rad mladi ne prepoznaju, pre svega zbog nedostatka posla i osnovnih sredstava kojim bi obezbedili egzistenciju. Kroz realizaciju ovog projekta Pokret gorana Sombor nudi mogućnost za dodatne prihode.\nProjekat se finansira iz budžeta grada Sombora u okviru LAP-a za mlade 2021.


Sjajni Portugalac na prodaju, Španci nemaju novac, sledi transfer u Premijer ligu? - Sportske.net\nSjajni Portugalac na prodaju, Španci nemaju novac, sledi transfer u Premijer ligu?\nOdigrao je odličnu sezonu i skrenuo pažnju velikog broja klubova, a jasno je i da će promeniti sredinu.\nPosle Pogbe, Junajted ponovo pazari u Torinu!Arteta dobija pomoćnika, i to kakvog!Gotovo je, Venger dobio naslednika!I Maks Alegri prelomioKonkurs za novog menadžera otvoren do početka Mundijala, Arsenal otvorio novu rundu pregovora\nGonsalo Guedeš je početkom 2017. godine pojačao Pari sen Žermena, ali se nije naigrao u francuskoj prestonici, pa je već minulog leta završio na pozajmici u Valensiji.\nIma iza sebe dobru sezonu u španskoj Primeri, na 32 upisana nastupa postigao je četiri gola i upisao devet asistencija, pa je uprava "Slepih miševa" itekako zainteresovana da ga zadrži u svojim redovima.\nIpak, klub sa "Mestalje" bi ga najradije doveo na još jednu pozajmicu, kako ne mogu da izađu u susret zahtevima PSŽ, koji ima problema sa FFP i na prodaji Portugalca će pokušati da zarade što je više moguće.\nTako je postalo jasno da Valensija neće moći da ga vrati u svoje redove, nakon što se po završetku sezone javi na dužnost u Parizu, a najveće šanse daju se timovima iz Premijer lige.\nPoznato je da su za Gudeša interesovanje pokazali Arsenal i Mančester junajted, pa je velika verovatnoća da će portugalski reprezentativac karijeru nastaviti u Engleskoj.


SRBIJA DO VAŠINGTONA: Ova dva SRBINA se nalaze u najužem izboru za Trampovu administraciju! | Vestinet.rs\nPočetna AKTUELNO\tSRBIJA DO VAŠINGTONA: Ova dva SRBINA se nalaze u najužem izboru za Trampovu administraciju!\nSRBIJA DO VAŠINGTONA: Ova dva SRBINA se nalaze u najužem izboru za Trampovu administraciju!\nAmerikanac srpskog porekla nalazi se u krugu ozbiljnih kandidata za administraciju novog predsednika SAD Donalda Trampa.\nKako „Novosti“ saznaju iz vašingtonskih krugova, u danima dok, u sklopu tranzicije vlasti, novi predsednk SAD sastavlja svoj tim, u najužem izboru za njegovu administraciju su jedan muškarac i jedna žena iz republikanskih redova našeg porekla.\nIzvori „Novosti“, ne otkrivajući imena, navode da je reč o iskusnim kandidatima za visoke pozicije, koje nisu ministarskog ranga.\nZvanični početak tranzicije u Beloj kući počeo je danas u podne susretom aktuelnog i budućeg stanara najprestižnije vašingtonske adrese.\nViše od jednog sata u Ovalnom kabinetu razgovarali su Barak Obama i Donald Tramp, i odvojeno, dve prve dame, Mišel Obama i Melanija Tramp.\nBio je to, međutim, više od kurtoaznog susreta 44. i 45. predsednika SAD, u okviru protokola smene vlasti.\nTramp je izjavio posle sastanka da se nada da će dobijati savete od njega, odnosno da će se možda obraćati Obami za savete o upravljanju. Tramp je rekao da očekuje da će razgovarati s Obamom „mnogo, mnogo puta“.\nObama je rekao da je ohrabren Trampovom željom da sarađuju s njegovim timom o važnim pitanjima za zemlju i da je važno da „sada svi budu zajedno“.\nUoči sastanka, ipak, i Tramp i Obama su spustili loptu porukama da je najvažnije ujedinjenje nacije. U pobedničkom govoru Tramp je tvrdio da će „izlečiti rane podela“ i biti „predsednik svih Amerikanaca“.\nSličnu poruku uputio je i Obama, nedugo pošto je telefonom čestitao nasledniku, odmah posle pobede.\nIako je rekao da „nije tajna“ da on i Tramp imaju značajne razlike, Obama je istakao da „svi želimo najbolje našoj zemlji“ i da je ohrabren prvim govorom njegovog naslednika.\nU tranzicionom periodu, koji shodno 20. amandmanu Ustava SAD, traje od dana izbora, do inauguracije 20. januara, novi šef Bele kuće obično sastavlja svoj tim. To vreme određene agencije koriste da se konsoliduju i pripreme za transfer.\nTrampov tim za tranziciju tokom 70 dana pre inauguracije 20. januara predvodiće Kris Kristi, guverner Nju Džersija.\nTaj tim počeće, uz asistenciju određenih službi i fond od pet miliona dolara, da dobija podatke iz Ministarstva odbrane, Stejt departmenta, Ministarstva finansija i drugih agencija.\nSaradnici Donalda Trampa počeće da dobijaju izveštaje o budžetskim detaljima, zaposlenima, kao i druge informacije.\nAdministracija odlazećeg predsednika SAD Baraka Obame održaće dve „vežbe“ u kojima će učestvovati više agencija, da bi upoznali Trampove saradnike sa praksama vlade i sistemima za reagovanje u hitnim situacijama.\nTrampov tim najavljuje brzo popunjavanje mesta vezanih za nacionalnu bezbednost. Iako još nisu poznata imena, spekuliše se da su „u igri“ bivši predsedavajući Predstavničkog doma Njut Gingrič, bivši gradonačelnik Njujorka Rudi Đulijani, nekadašnji šef vojne obaveštajne agencije Majkl Flin.\nUprkos apelima i sadašnjeg i budućeg predsednika SAD na pomirenje, Amerika ostaje duboko podeljena zemlja.\nProtivnici Donalda Trampa teško se mire sa njegovim ulaskom u Belu kuću, pa su njegovu izbornu pobedu obeležili masovnim izlaskom na ulice u više američkih gradova.\nZBOG OVE ŽENE Tramp voli Srbe i Srbiju!\nPriča zbog koje će vam krenuti suze: Ovo je NAJVAŽNIJI CVET U SRPSKOJ ISTORIJI, a evo i zašto…


Okrugli sto: Nove generacije ne sećaju se ratova a nacionalisti su - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Okrugli sto: Nove generacije ne sećaju se ratova a nacionalisti su\nOkrugli sto: Nove generacije ne sećaju se ratova a nacionalisti su\nStasale su generacije koje se ne sećaju ratova na prostoru bivše Jugoslavije, ali su još veći nacionalisti od generacija čiji su pripadnici učestvovali u tim sukobima, pošto im se plasira romantična verzija ratova i ratnih zločina, rečeno je tokom Okruglog stola “Sud javnosti bez javnosti u sudnici”.\nUrednica u listu Danas Safeta Biševac navela je podatak da u Srbiji tri četvrtine građana starih od 18 do 24 godine ne znaju ništa o ratnim zločinima, ne znaju šta znači rat i da u njemu živote gube, pre svega, civili.\nAko ne pričamo o ratnim zločinima, ponavljaćemo greške iz devedesetih godina, ocenila je Safeta Biševac, uz tvrdnju da medijsko praćenje suđenja za ratne zločine zavisi od volje ljudi na vlasti.\nJavnost u Srbiji je bolje obaveštena o procesima za ratne zločine koji su pokrenuti u inostranstvu, nego u Beogradu, navela je Safeta Biševac.\nPrema njenim rečima, većina medija u Srbiji nije sredstvo informisanja, već sredstvo političke propagande vladajućih struktura.\nProdali su se i postali deo vladajućeg establišmenta, konstatovala je Safeta Biševac tokom skupa posvećenog obaveštenosti građana o ratovima, zločinima i suđenjima za ratne zločine.\nMihailović iz Demostata: Svi uvereni da je samo njihova istina prava\nSrećko Mihailović iz Izdavačko-dokumentacionog centra Demostat ocenio je da usaglašena istina o ratnim zločinima ne postoji ni u bivšim jugoslovenskim republikama, ni u nacijama ponaosob.\nPrema Mihailovićevim rečima, “istine su brojne i svi su uvereni da je samo njihova istina prava”.\nIdeologija nacionalizma je u Srbiji dominantna već 200 godina, ocenio je Mihailović, uz pitanje: “Koje stranke u Srbiji su antinacionalistički nastrojene?”\nNavodeći podatke istraživanja koje je Demostat obavio u septembru, uz učešće 1.200 ispitanika, Mihailović je istakao kako samo 10 odsto stanovnika Srbije misli da je dobro obavešteno o suđenjima za ratne zločine.\nMihailović je rekao da 55 odsto učesnika istraživanja smatra da Srbija ne bi trebalo da nadoknadi štetu koju su njena vojska i policija naneli civilima, a 54 odsto da su Srbi najveće žrtve sukoba na području bivše Jugoslavije.\nŠto se tiče ratnih zločina, skoro trećina ima stav da su za njih u najvećoj meri odgovorni Hrvati, 15 odsto ih pripisuje Albancima, šest odsto Bošnjacima, četiri odsto Srbima, izjavio je Mihailovć, ali je naveo i podatak kako oko 80 odsto učesnika istraživanja smatra da osobe osuđene za ratne zločine ne bi smele da učestvuju u političkom životu Srbije, uz protivljenje da se objavljivanje njihovih knjiga finansira iz državog budžeta.\nSamo pet odsto ispitanika je odobrilo odluku potpredsednika Vlade Hrvatske Borisa Miloševića iz Samostalne demokratske srpske stranke da prisustvuje obeleževanju godišnjice hrvatske vojne akcije Oluja, što, po Mihajlovićevoj oceni, ukazuje na udaljenost od šire podrške normalizaciji odnosa.\nZbog korone dodatno proređena suđenja za ratne zločine u Beogradu\nVišnja Šijačić iz Fonda za humanitarno pravo smatra da je pandemija virusa korona uticala na retka suđenja za ratne zločine koja se odvijaju u Beogradu, ali da nije bila odlučujuća za činjenicu da se procesuira mali broj takvih predmeta.\nOd 2016. godine je podignuto 27 optužnica, od kojih je 21 preuzeta iz Bosne i Hercegovine.\nDobro je što saradnja sa BiH nije obustavljena ni tokom pandemije, navela je Višnja Šijačić.\nOna je navela podatak da su za proteklih 10 meseci u Beogradu podignute samo četiri optužnice za ratne zločine, protiv ukupno četiri osobe, uz konstataciju da se radi o manje složenim predmetima.\nMilica Stojanović iz Balkanske istraživačke mreže je rekla da, što se tiče izveštavanja o postupcima za ratne zločine, postoji bolja komunikacija novinara sa sudom, nego sa istražnim organima.\nPoteban je bolji balans između tvrdnji o potrebi zaštite postupka i pravu javnosti da zna, izjavila je Milica Stojanović, ukazujući na “jednocifren” broj optužnica i suđenja za ratne zločine, u odnosu na veliki broj slučajeva.\nPosted On 11th April 2007 ~ Comments Off on Dnevnik: Četvorici „Škorpiona” 58 godina zatvora\nIzvor: Dnevnik IZREČENA PRESUDA ZA UBISTVO ŠESTORICE SREBRENIČKIH MUSLIMANA Predsednica sudskog veća za ratne zločine Gordana Božilović - Petrović izjavila je juče obrazlažući presudu izrečenu


Evropski pokret u Srbiji - Dnevni list Danas\nPočetna » Evropski pokret u Srbiji\nPoklon knjiga „Kada su se voleli Srbi i Albanci“ u Danasu 28. decembra\nU dvobroju lista Danas 28. decembra svakog od 25.000 čitalaca očekuje poklon knjiga Evropskog pokreta u Srbiji pod nazivom „Kada su se voleli Srbi i Albanci“.\nOstavka Suzane Grubješić na mesto generalnog sekretara Evropskog pokreta u Srbiji\nEvropski pokret u Srbiji saopštio je danas da je na sednici Izvršnog odbora tog pokreta konstatovana neopoziva ostavka Suzane Grubješić na mesto generalnog sekretara organizacije.\nAnaliza Evropskog pokreta: Migracija u regionu poprima razmere seobe\nMigracija poprima razmere seobe i to je ozbiljna socijalna i ekonomska tema, izjavio je danas potpredsednik Evropskog pokreta u Srbiji Vladimir Međak, na konferenciji na kojoj su predstavljena istraživanja na temu tržišta rada i socijalne analize na Zapadnom Balkanu.\nGrubješić: Unutrašnje reforme u senci najvažnijeg državnog pitanja – Kosova\nGeneralna sekretarka Evropskog pokreta u Srbiji Suzana Grubješić kaže da postoji zamor u EU u vezi sa novim proširenjima, ali da Srbija mora da nastavi reforme, bez obzira na to.\nPiše: N1 27. 2. 2019.\nCrnobrnja: Za kosovski problem razgraničenje korak u pravom smeru\nZamrznuti konflikt ne rešava ništa, nego odlaže, što u ovako napetoj situaciji vodi lošem, izjavio je FoNetu predsednik Evropskog pokreta u Srbiji (EPuS) Mihailo Crnobrnja, uveren da je za kosovski problem razgraničenje korak u pravom smeru.


Potpredsednik Vlade Republike Srbije i ministar unutrašnjih poslova rekao je, tokom predavanja koje je održao na belgijskom Univerzitetu Gent, da je skoro 40 odsto izvršenih terorističkih napada u Evropi imalo finansijsku povezanost sa organizovanim kriminalom.\nMinistar Stefanović je studentima poručio da je presecanje ovih tokova novca, ali i zajednička borba protiv organizovanog kriminala, ključna za veću sigurnost i bolji život svih građana.\n„Važno nam je da policijska saradnja bude što bolja, jer samo kroz zajedničku razmenu informacija i bezbednosnu saradnju možemo da sprečimo teška krivična dela ili da ih svedemo na što manji obim“, rekao je tokom predavanja ministar Stefanović.\nOn je studente Univerziteta Gent upoznao sa aktivnostima balkanskih organizovanih kriminalnih grupa, njihovom saradnjом sa grupama u Južnoj Americi i rutama kojima se odvija krijumčarenje narkotika na Balkanu.\n„Balkanske organizovane kriminalne grupe su poznate po tesnoj međusobnoj saradnji bez obzira na postojeće nacionalne, verske ili političke razlike koje su dovodile do ratova i sukoba u skorijoj prošlosti. Balkansko poluostrvo je jedna od glavnih tačaka ulaska za širenje organizovanog kriminala u Evropskoj uniji. Zato se borba protiv organizovanog kriminala ne sme sagledavati samo kao zadatak ili odgovornost isključivo jedne države, već kao obaveza i odgovornost svih država regiona, kao i Evropske unije“ poručio je ministar.\nStefanović je, kao primere odlične saradnje, izdvojio nekoliko zajedničkih međunarodnih akcija u kojima je učestvovala srpska policija.\n„Tokom operativne akcije „Maska“ zajedno sa kolegama iz Belgije, Španije, Portugala, Holandije i Brazila uspeli smo da zaplenimo 5,5 tona kokaina, 9,5 miliona evra i uhapšeno je 47 kriminalaca. Zajednička akcija srpske, belgijske, nemačke, španske, mađarske i hrvatske policije, kodnog naziva „Vanila“, rezultirala je zaplenom 500 kilograma narkotika i hapšenjem 36 kriminalaca“, naveo je ministar Stefanović.\n„U Srbiji smo prošle godine, između ostalog, zaplenili više od četiri tone narkotika, oduzeli 1.881 komad različitog vatrenog oružja, skoro 25 kilograma eksploziva i 47.727 komada municije“ istakao je Stefanović.\nMinistar je na kraju predavanja studentima Univerziteta Gent rekao da je Srbija svesna da u borbi protiv organizovanog kriminala nije dovoljno samo usvajati zakone u skladu sa standardima EU, već je neophodno da se stalno radi na daljem unapređenju saradnje između policije, tužilaštva i sudova, kao i na edukaciji kadrova.\n„Imajući u vidu da su korupcija i pranje novca važni stubovi organizovanog kriminala, Srbija će se i dalje fokusirati na odlučnu borbu protiv ova dva opasna oblika kriminala. Svesni smo značaja svog geografskog položaja i bićemo stožer u regionalnoj borbi protiv organizovanog kriminala na Balkanu“ zaključio je ministar Stefanović.


18 Sep 2020, 12:46 Požarevac SAT TV Anđelija Kuzmanović\nU Skupštinskoj sali grada Požarevca dodeljeni su ugovori korisnicima subvencija na projektu “Postizanje inkluzivnog društveno-ekonomskog razvoja kroz podsticanje romskog preduzetništva i zapošljavanja”\nGrad Požarevac organizovao je dodelu ugovora Romima iz Požarevca koji su korisnici subvencija na projektu “Postizanje inkluzivnog društveno-ekonomskog razvoja kroz podsticanje romskog preduzetništva i zapošljavanja”. Ukupno je 20 korisnika dobilo subvencije, nezaposlena lica i ona koja imaju postojeća MSP.\nSaša Pavlović, gradonačelnik Požarevca kazao je da su grad Požarevac i projekat Nemačke razvojne saradnje, inkluzija Roma i drugih marginalizovanih grupa u Srbiji koje realizuje Nemačka organizacija za međunarodnu saradnju GIZ, potpisali ugovor o sprovođenju aktivnosti društveno-ekonomskog razvoja kroz podsticanje romskog preduzetništva i zapošljavanja.\nKako ističe Pavlović, glavni cilj jeste stvaranje pozitivnog uticaja na lokalnu zajednicu i romsko preduzetiništvo kroz zapošljavanje roma i romkinja.\nVesna Vidojević, predstavnica projekta “Postizanje inkluzivnog društveno-ekonomskog razvoja kroz podsticanje romskog preduzetništva i zapošljavanja”, istakla je da joj je zadovoljstvo što učestvuje u drugom ciklusu saradnje.\nAleksandar Popović, predstavnik projekta “Postizanje inkluzivnog društveno-ekonomskog razvoja kroz podsticanje romskog preduzetništva i zapošljavanja”, istakao je da je bilo preko 50 prijava za konkurs.\nVladimir Petrović, predstavnik stalne konferencije i opština istakao je da je saradnja GIZ-a i Požarevca od 2017. godine aktivna.\nPopović je istakao da je najbitnije umrežavanja, tj povezivanje i da korisnici treba jedni drugima da pomažu.\nEdukativni projekti se sprovode do februara sledeće godine i očekuje se da preko 120 lica bude uključeno u projekte koji imaju za cilj da stvore nove mogućnosti, odnosno šanse za zaposlenje.\nPoloženi venci povodom dana oslobođenja grada Požarevca\nPovodom 15. oktobra - Dana oslobođenja grada Požarevca, u Prvom i Drugom svetskom ratu, u Velikoj sali centra za kulturu…\nPočela požarevačka obuka za realizaciju GIS-a\n7 Oct 2020, 12:55\nPočela je obuka u okviru projekta “Unapređenje preduslova za korišćenje lokalnih socioekonomskih potencijala…